c: application/epub+zip

text:
Singsing 46 Mo Prea
my japta 29-30 (30 minit)
Baebol riding: Namba 22-25 (10 minit)
N. 1: Namba 22:36–23:10 (no bitim 4 minit)
N. 2: ?Ol Miting Oli Olsem Wanem?—jl stadi 7 (5 minit)
N. 3: ‘Yu We Yu Laekem Jehova, Yu No Mas Laekem Nating Ol Rabis Fasin’—lv pej 155 haf 21-22 (5 minit)
15 minit: Yumi Soemaot Respek Taem Yumi Prij (2 Kor. 6:3) Wan tok wetem sam kwestin mo ansa. Yu askem ol kwestin ya: (1) ?From wanem i impoten we yumi soemaot respek taem yumi prij? (2) ?Olsem wanem yumi save soemaot respek taem: (a) ?Grup blong yumi i kasem ples we bambae yumi prij long hem? (b) ?Yumi aot long wan haos mo wokbaot i go long nekis haos? (c) ?Yumi storian long man blong haos? (d) ?Pablisa we i stap wetem yu i storian long man blong haos? (e) ?Man blong haos i stap toktok? (f) ?Man blong haos i bisi no weta i nogud? (g) ?Man blong haos i tok nogud long yumi?
15 minit: “Kamgud Moa Long Wok Blong Prij—Yu Stanemap Wan Kwestin Mo Mekem Plan Blong Gobak.” Tok wetem sam kwestin mo ansa. Yu askem wan pablisa i kam antap mo i toktok hem wan. Hem i soemaot olsem wanem hem i rere blong go prij, mo olsem wanem hem i save stanemap wan kwestin blong gobak bakegen mo visitim man, sipos man i glad blong tekem magasin.
Singsing 68 Mo Prea
?From Wanem i Impoten?: Taem yumi faenem wan man we i intres, yumi wantem gobak blong luk hem. Olsem nao, yumi save putum wota long sid blong trutok we yumi planem. (1 Kor. 3:6) Blong mekem olsem, bifo we yumi aot long haos blong man, i gud we yumi stanemap wan kwestin mo mekem plan blong gobak mo visitim hem. Samting ya bambae i mekem se man blong haos i rere from nekis visit blong yumi. Mo sipos ansa blong kwestin we yumi stanemap i stap finis long magasin we yumi givim, bambae hem i glad moa blong ridim haf ya. Taem yumi stanemap wan kwestin mo mekem plan blong gobak, bambae i isi moa long yumi blong storian from we yumi save finis wanem blong tokbaot, mo man blong haos tu i save finis wanem bambae yumi tokbaot. Taem yumi luk hem bakegen, yumi save eksplenem long hem se, yumi kambak blong ansa long kwestin we yumi stanemap long faswan visit, biaen yumi gohed long storian blong yumi.
Taem yu rerem fastok blong yu, i gud yu rerem wan kwestin we yu save gobak nekis taem blong ansa long hem. I gud yu tokbaot kwestin ya long pablisa we i prij wetem yu.
Singsing 49 Mo Prea
my japta 31-32 (30 minit)
Baebol riding: Namba 26-29 (10 minit)
N. 1: Namba 27:15–28:10 (no bitim 4 minit)
N. 2: ?From Wanem Yumi Jenis Gud Blong Kam Long Miting?—jl stadi 8 (5 minit)
N. 3: ?Olsem Wanem Blong Eksplenem Bilif Blong Yumi Long Saed Blong Ol Lafet?—lv pej 155-157 haf 23-26 (5 minit)
15 minit: ?Wanem Wok We Yumi Mekem Finis? Brata we i lukaot long wok blong prij i mekem tok ya. Yu tokbaot bakegen ol gudfala wok we yumi mekem long las seves yia, olsem spesel wok ya blong seremaot traket long manis Ogis. Yu tokbaot ol gudfala samting we ol brata mo sista oli mekem, mo yu talem gudfala toktok long olgeta. Yu askem long evriwan blong oli tokbaot sam gudfala stori blong prij, taem oli joen long wok ya blong seremaot traket long manis Ogis. Mo yu askem kwestin long wan pablisa we i mekem moa long wok blong prij long manis ya. Biaen, yu talem wan no tu samting we kongregesen i save wok long hem long niufala seves yia, mo yu tokbaot sam rod blong kam gud moa long samting ya.
15 minit: “I Gud Yumi Tingbaot Ol Profet Ya—Neham.” Kwestin mo ansa.
Singsing 46 Mo Prea
1. ?Bambae yumi lanem wanem long buk blong Neham?
1 Olfala taon blong Nineve we i lus finis, i pruvum se profet tok we Neham i talemaot i kamtru. Hem i talemaot se, Jehova bambae i givim panis long ol enemi blong Hem. Mo ol man we oli strong blong agensem Jehova bambae oli no naf blong stanap long fes blong Hem. (Neham 1:2, 6) Taem yumi lukluk gud long profet tok blong Neham, yumi save lanem sam lesen we oli save givhan long yumi long wok blong prij.
2. ?Yumi save mekem wanem blong givhan long ol man we yumi prij long olgeta?
2 Yumi Leftemap Tingting: Fastaem taem yumi ridim buk blong Neham, maet yumi ting se hem i tokbaot nomo bigfala trabol we i kasem Nineve, we hem i flas taon blong Asiria. (Neham 1:1; 3:7) Be ol tok we profet Neham i talem, oli olsem wan nius we i mekem ol man blong Jehova oli glad. Nem blong Neham i minim “leftemap tingting.” Taswe, ol tok we Neham i talemaot, oli mekem ol man Isrel oli save se i no longtaem bambae ol enemi blong olgeta oli lus. Biaen Neham i tokbaot Jehova se, “taem ol man blong hem oli stap long trabol, hem i save lukaot gud long olgeta.” (Neham 1:7) Yumi save folem eksampol blong Neham. Taem yumi prij, yumi talemaot gud nius mo yumi leftemap tingting blong ol man blong oli trastem Jehova.—Neham 1:15.
3. ?Olsem wanem yumi save folem fasin blong Neham?
3 Yumi Yusum Ol Eksampol Mo Ol Stori: Jehova i pulum profet Neham blong tokbaot trabol we bambae i kasem Nineve, olsem taem ya we ol man Asiria oli spolem taon ya Tebes we i kaptel blong Ijip. (Neham 3:8-10) Yumi save folem fasin blong Neham, taem yumi tokbaot bigfala dei blong Jehova long ol man, yumi yusum ol profet tok blong Baebol we oli soemaot se evri samting we Jehova i talem, oli kamtru. Eksampol, long yia 632 bifo Kraes, ol ami blong Babilon mo Media oli joen wanples blong faet agensem ol man Nineve. Long taem ya, i gat bigfala ren we i mekem se Taegris reva i ron bigwan gogo i kavremap ol ples. Ale, samting ya i mekem wan haf blong stonwol blong bigfala taon blong Nineve i foldaon. Wantaem nomo ol ami oli spolem taon ya. Ol samting ya oli kamtru, stret olsem we Jehova i talem.—Neham 1:8; 2:6.
4. ?Taem yumi prij, i gud yumi mekem wanem?
4 Yumi Talem Ol Tok We Oli Klia Blong Man i Kasem Save: Ol tok blong Neham oli gat paoa, mo hem i eksplenem klia samting we hem i talem. (Neham 1:14; 3:1) Long sem fasin, taem yumi prij, i gud yumi yusum ol tok we oli isi blong man i kasem save long hem. (1 Kor. 14:9) Long faswan taem we yu prij long man, i gud we yu tokbaot klia from wanem yu kam luk hem. Taem yu mekem Baebol stadi wetem wan man, i gud yu givhan long hem blong i gat strong bilif long Jehova mo Baebol. Mo tu, yu givhan long hem blong i luksave olsem wanem samting we hem i lanem i save givhan long laef blong hem.—Rom 10:14.
5. ?Profet tok we Neham i talemaot i save givhan long yumi olsem wanem?
5 Neham i trastem ol profet tok we Jehova i talemaot se bambae oli mas kamtru. Ale hem i raetem ol tok ya long buk we i karem nem blong hem long Baebol. Klosap nao rabis wol blong Setan bambae i finis. Yumi glad tumas blong save se: ‘Ol trabol bambae oli no moa kamaot bakegen.’—Neham 1:9.
Singsing 132 Mo Prea
my japta 33 mo Haf 3, japta 34 (30 minit)
Baebol riding: Namba 30-32 (10 minit)
N. 1: Namba 32:16-30 (no bitim 4 minit)
N. 2: ?Yu Mas Mekem Wanem Blong Rerem Ol Miting?—jl stadi 9 (5 minit)
N. 3: ?Olsem Wanem Blong Mekem Ol Desisen We Oli Waes Long Saed Blong Ol Lafet?—lv pej 158, bokis (5 minit)
15 minit: Mi Lusum Wan Papa Mo Mi Faenem Wan Papa. Tok wetem sam kwestin mo ansa. Tok ya i stanap long Wajtaoa blong 15 Julae 2014, pej 17-22. Yu askem long evriwan blong oli tokbaot samting we oli lanem long stori ya.
15 minit: “Yumi Yusum jw.org Blong Prij.” Tok wetem sam kwestin mo ansa. Yu askem tu pablisa blong tufala i kam antap mo soemaot olsem wanem blong yusum fastok we i stap long haf 2. Biaen yu askem long evriwan se: ?From wanem i gud we yumi daonlodem video ya long mobaelfon no tablet no long laptop blong yumi? Taem yumi soem video ya long man blong haos, ?from wanem i gud we yumi mekem fastok blong yumi i sot, mo maet yumi no nid blong askem long hem fastaem? Talem sam gudfala stori we yufala i gat, taem yufala i yusum video ya long wok blong prij. Long en blong tok ya, yu leftemap tingting blong ol pablisa blong oli savegud ol haf insaed long Websaet ya jw.org mo blong oli yusum blong prij.
Singsing 84 Mo Prea
Websaet blong yumi hem i wan spesel tul blong givhan long yumi blong talemaot gud nius long “olgeta ples long wol.” (Wok 1:8) Plante man oli no save Websaet ya jw.org. Oli save nomo taem wan pablisa i soem Websaet ya long olgeta.
Wan eria elda i daonlodem video ya, ?From Wanem Yu Mas Stadi Baebol? long mobaelfon blong hem, mo hem i soem long eni man we hem i gat janis blong stori wetem. Taem hem i prij long ol haos wanwan, hem i talem long ol man se: “Mi mi pas smoltaem blong givhan long ol man blong oli save ansa blong tri impoten kwestin. ?From wanem i gat plante trabol tede? ?God bambae i stretem ol trabol ya olsem wanem? ?Olsem wanem yumi save winim ol trabol ya? Video ya bambae i ansa long trifala kwestin ya.” Brata ya i gohed nomo blong soem video ya, mo hem i stap lukluk man blong haos blong luk sipos hem i glad blong wajem video ya no nogat. Video ya i gud tumas. Plante man we oli lukluk video ya, oli folem gud stori long stat kasem en. Afta we eria elda i soem video ya, hem i talem se: “Olsem we yu luk long video ya, yu save go long Websaet ya jw.org blong askem wan fri Baebol stadi. Be naoia we mi stap wetem yu, mi save soem long yu olsem wanem blong mekem samting ya.” Sipos man blong haos i glad, eria elda i yusum buklet ya Gud Nius blong soemaot olsem wanem blong stadi Baebol. Sipos man blong haos i bisi, hem i mekem plan blong gobak nekis taem mo tokbaot samting ya. Taem hem i go long wan ples blong dring kofe, hem i stori wetem man we i sidaon klosap long hem. Ale, hem tokbaot sem samting olsem we hem i talem long man blong haos. ?Olsem wanem? ?Yu yu yusum jw.org blong prij?
Singsing 31 Mo Prea
my japta 35-36 (30 minit)
Baebol riding: Namba 33-36 (10 minit)
N. 1: Namba 33:24-49 (no bitim 4 minit)
N. 2: ?Famle Wosip i Wan Taem Blong Mekem Wanem?—jl stadi 10 (5 minit)
N. 3: ?Bambae Mi Tekem Mane We Masta i Givim Olsem Presen Long En Blong Yia?—lv pej 159, bokis (5 minit)
10 minit: Yumi Statem Wan Baebol Stadi Long Fas Sarede Blong Manis. Tok wetem sam kwestin mo ansa. Yu askem long wan pablisa blong i kam antap mo i soemaot olsem wanem blong yusum fastok we i stap long pej 4, blong statem wan Baebol stadi long fas Sarede blong manis Oktoba. Yu pulum evriwan blong oli joen long wok ya.
10 minit: ?Yumi Lanem Wanem? Tok wetem sam kwestin mo ansa. Yu askem long narafala blong i ridim Ol Wok 4:13 mo 2 Korin 4:1, 7. Nao yu tokbaot olsem wanem ol vas ya oli save givhan long yumi long wok blong prij.
10 minit: Yu Askem Kwestin Long Kodineta Blong Kampani Blong Ol Elda. ?Wanem wok we yu stap mekem insaed long kongregesen? Taem yu givim wan haf blong Miting Blong Kingdom Wok long ol brata, ?wanem ol samting we yu tingbaot? ?From wanem ol brata mo sista oli no mas ting se, kodineta blong kampani blong ol elda nao i bos long ol elda, no long kongregesen?
Singsing 4 Mo Prea
Singsing 131 Mo Prea
my japta 37-38 (30 minit)
Baebol riding: Dutronome 1-3 (10 minit)
N. 1: Dutronome 2:16-30 (no bitim 4 minit)
N. 2: ?Ol Asembli Oli Givhan Long Yumi Olsem Wanem?—jl stadi 11 (5 minit)
N. 3: ?From Wanem Trufala Wosip i Givim Glad We i Bigwan Olgeta?—lv pej 156, bokis (5 minit)
10 minit: Sam Tingting Blong Seremaot Magasin Long Manis Oktoba. Tok wetem sam kwestin mo ansa. Blong statem, yu askem long tu pablisa blong tufala i kam antap, mo soemaot olsem wanem blong seremaot Wajtaoa mo Wekap! Tufala i yusum fastok we i stap long pej ya. Biaen yu tokbaot bakegen samting we tufala i mekem.
10 minit: Lokol nid.
10 minit: ?Yu Mekem Olsem Wanem? Tok wetem sam kwestin mo ansa. Yu askem long ol pablisa blong oli talemaot olsem wanem haf ya “Kamgud Moa Long Wok Blong Prij—Yu Stanemap Wan Kwestin Mo Mekem Plan Blong Gobak,” i givhan long olgeta. Mo tu, yu askem long olgeta blong oli tokbaot sam gudfala stori blong prij.
Singsing 83 Mo Prea
▪ Septemba Mo Oktoba: Wajtaoa mo Wekap! Novemba Mo Disemba: ?Wanem Samting We Baebol i Rili Tijim? no wan long ol traket ya: ?Wanem Tingting Blong Yu Long Baebol? (T-30), ?Laef Long Fiuja Bambae i Olsem Wanem? (T-31), ?Wanem i Save Mekem Famle i Hapi? (T-32), ?Hu i Rili Rulum Wol? (T-33), ?Wan Dei Ol Man Bambae Oli No Moa Safa? (T-34), ?Ol Dedman Bambae Oli Laef Bakegen? (T-35).
▪ Spesel pablik tok we i joen wetem Memoriol blong yia 2015, bambae i stap long wik blong 6 Eprel. Bambae mifala i talemaot biaen, stamba tok blong spesel tok ya. Ol kongregesen we oli gat visit blong eria elda no wan asembli long wiken ya, bambae oli mekem spesel tok ya long wik we i kam biaen. Ol kongregesen oli no mas mekem spesel tok ya bifo long 6 Eprel.
▪ Stat long manis Septemba, eria elda bambae i givim pablik tok ya we stamba tok blong hem se, “Waes Blong God i Givhan Long Yumi.”
Blong Statem Ol Baebol Stadi Long Fas Sarede Blong Manis Oktoba
“Plante man oli bilif long ol enjel. ?Olsem wanem long yu? [Yu letem man i ansa.] Ol enjel oli gat bigfala paoa, ?be yu ting se oli save givhan long yumi? Baebol i tokbaot olsem wanem ol enjel oli save givhan long yumi tede.” Yu soem haf we i stap biaen long Wajtaoa blong Oktoba–Disemba, mo yu tokbaot haf we i stap aninit long fas kwestin mo yu ridim wan long ol vas we i stap. Yu givim magasin long hem, mo yu mekem plan blong gobak mo tokbaot nekis kwestin.
“God i gat olgeta paoa, ?yu ting se hem nao i stap mekem ol trabol oli hapen long wol? [Yu letem man i ansa. Biaen yu ridim Jemes 1:13.] Magasin ya i eksplenem from wanem ol trabol oli hapen, mo samting we God bambae i mekem blong finisim ol nogud fasin mo fasin ya we man i harem nogud long bodi blong hem.”
“Klosap yumi evriwan i kasem ol defdefren trabol olsem disasta, wan strong sik no wan famle i ded. Taem ol samting ya oli hapen, ?yu ting se i impoten blong holemtaet gudfala tingting? [Yu letem man i ansa.] Plante man oli luk se Baebol i givhan long olgeta blong mekem tingting blong olgeta i strong taem oli kasem wan trabol. [Yu ridim Rom 15:4.] Magasin ya i eksplenem olsem wanem Baebol i save givhan long yumi, taem yumi kasem wan trabol.”
1 2 3 4
^ ***sn singsing 46 !Jeova God i King Blong Yumi!***
Singsing 46
!Jeova God i King Blong Yumi!
(Ol Sam 97:1)
1. Yu·mi pre·sem nem blong Je·o·va,
From we skae i soem·aot stret fa·sin blong hem.
Yu·mi sing·sing long God, ol sing blong pre·sem hem
Mo ting·baot big·fa·la wok blong hem.
(Singsing Bakegen)
2. Yu·mi ta·lem·aot hae·nem blong God.
Yu·mi ta·lem se hem i stap se·vem man.
Je·o·va nao i King. Yu·mi mas pre·sem hem.
Yu·mi bo·daon long fo·red blong hem.
(Singsing Bakegen)
3. Stret rul blong God i sta·nap fi·nis.
Hem i pu·tum·ap Pi·ki·ni·ni blong hem.
Bae ol god blong wol ya o·li mas sem big·wan,
From wo·sip i go long God no·mo.
(SINGSING BAKEGEN)
!He·ven hem i mas glad, Wol i mas ha·rem gud,
Je·o·va God i King blong yu·mi!
!He·ven hem i mas glad, Wol i mas ha·rem gud,
Je·o·va God i King blong yu·mi!
(Sam narafala vas: 1 Kron. 16:9; Sam 68:20; 97:6, 7.)
^ ***my stori 29 ?From Wanem Moses i Ronwe?*** >>
Stori 29
?From Wanem Moses i Ronwe?
LONG pija ya, Moses i stap ronwe. ?Yu luk ol man we oli ronem hem? ?Yu save from wanem oli wantem kilim Moses i ded? Bambae yumi faenemaot.
Moses i gruap long haos blong Fero, king blong Ijip. Moses i kam wan man we i waes tumas, wan bigfala man. Hem i save se hem i no rili wan man Ijip. Stret papa mo mama blong hem tufala i man Isrel, we oli slef.
Taem Moses i gat 40 yia, hem i wokbaot i go luk ol man Isrel, we hem i wan long olgeta. Hem i luk se ol man Ijip oli stap fosem olgeta blong mekem ol strongfala wok. Hem i luk wan man Ijip i stap kilim wan slef blong Isrel. Moses i luklukraon, mo i luk se i no gat man i save luk hem. Ale, hem i girap i kilim man Ijip ya i ded, mo i berem hem long sanbij.
Long nekis dei, Moses i go luk ol brata blong hem bakegen. Hem i ting se i save givhan long olgeta blong oli no moa wok slef. Hem i luk tu man Isrel we tufala i stap faet, nao hem i talem long man we i statem trabol ya se: ‘?From wanem yu stap kilim brata blong yu?’
Man ya i talem se: ‘!Ei! ?Hu i putumap yu blong yu kam bos long mifala, yu stap jajem mifala? ?Olsem wanem? ?Yu wantem kilim mi olsem we yu kilim man Ijip ya yestede?’
Nao Moses i fraet, i save we ol man oli faenemaot samting we hem i bin mekem. Fero tu i harem nius ya, mo hem i sanem sam man blong hem oli go blong kilim Moses i ded. Hemia nao from wanem Moses i mas ronwe.
Taem Moses i aot long Ijip, hem i wokbaot i go longwe, go kasem kantri ya Midian. Long ples ya, hem i mitim Jetro mo famle blong hem. Hem i mared long wan gel blong Jetro, nem blong hem, Jipora. Moses i kam man blong lukaot long ol sipsip blong Jetro. Hem i stap 40 yia long kantri blong Midian. Taem hem i gat 80 yia mo i stap lukaot long ol sipsip blong Jetro, wan narakaen samting i hapen we i jenisim laef blong hem fulwan. Traem tanem pej ya, mo bambae yumi luk wanem i hapen.
Eksodas 2:11-25; Ol Wok 7:22-29.
^ ***my stori 30 Smol Tri We Faea i Laet Long Hem*** <<
Stori 30
Smol Tri We Faea i Laet Long Hem
MOSES i wokbaot i go long hil ya Horeb blong faenem gras blong ol sipsip blong hem. Long ples ya, hem i luk wan faea i laet long wan smol tri. !Be faea ya i no stap kakae ol lif blong tri ya!
Moses i tingting se: ‘?Wanem samting ya? Mi mas go klosap blong lukluk gud long hem.’ Taem hem i go klosap, hem i harem wan voes i kamaot long medel blong tri ya, i se: ‘Yu no mas kam klosap tumas, yu tekemaot sandel blong yu. Graon ya we yu stap stanap long hem i tabu’ Hemia God we i toktok ya. Hem i yusum wan enjel blong talemaot tok blong hem. Nao Moses i fraet, i kavremap fes blong hem.
Ale, God i talem long hem se: ‘Mi mi luk finis ol rabis fasin we ol man Ijip oli stap mekem long ol man blong mi. From samting ya, bambae mi mi mekem olgeta oli kam fri. Mi wantem blong yu go tekemaot ol man blong mi long Ijip.’ Bambae Jeova i lidim ol man blong hem oli go long nambawan kantri ya Kenan.
Be Moses i talem se: ‘No, be mi mi olsem nating nomo. Mi mi no naf blong mekem wok ya. ?Sipos mi go, mo oli askem long mi se: “?Hu i sanem yu i kam?” bambae mi talem wanem long olgeta?’
God i ansa se: ‘Bambae yu mas talem long olgeta se: “God we i sanem mi mi kam, nem blong hem JEOVA. Hem i God blong Ebraham, Aesak, mo Jekob bifo.” ’ Mo tu, Jeova i talem se: ‘Nem ya blong mi bambae i stap we i stap, we bambae i no save lus samtaem.’
Moses i ansa bakegen, i se: ‘Be sipos oli no bilif long tok blong mi. Sipos oli talem se mi mi stap giaman, mo se yu yu no sanem mi.’
God i askem se: ‘?Wanem samting ya yu stap holem long han blong yu?’
Moses i se: ‘Wokingstik ya.’
God i talem se: ‘Ale, yu traem sakem i godaon long graon.’ Nao taem Moses i sakem wokingstik ya i go long graon, wantaem nomo, stik ya i kam snek. Nao Jeova i mekem wan narafala merikel bakegen blong Moses i luk. Hem i se: ‘Yu pusum han blong yu i go insaed long klos blong yu.’ !Nao Moses i mekem olsem, mo taem hem i tekemaot han blong hem bakegen, han blong hem i waet olsem sno! I luk olsem se nogud sik ya leprosi i kasem han blong hem. Nao, Jeova i givim paoa long Moses blong i mekem wan merikel bakegen, hemia namba tri merikel. Biaen, hem i talem olsem: ‘Taem yu mekem ol merikel ya, ol man Isrel bambae oli bilif se mi mi sanem yu.’
Afta long samting ya, Moses i gobak long haos mo i talem long Jetro se: ‘Plis, yu letem mi mi gobak blong luk ol famle blong mi long Ijip.’ Ale, Jetro i talem tata long Moses, mo Moses i aot, i gobak long Ijip.
Eksodas 3:1-22; 4:1-20.
^ ***jl pej 10 ?Ol Miting Oli Olsem Wanem?***
Haf 7
?Ol Miting Oli Olsem Wanem?
Long ol miting we ol Kristin oli mekem long taem bifo, oli singsing, mo oli prea, mo oli ridim Baebol, mo oli tokbaot ol save blong Baebol. (1 Korin 14:26) Long taem blong yumi, ol Witnes oli mekem sem mak.
Ol tijing oli kamaot long Baebol mo oli givhan long laef blong yumi. Long wiken, yumi evriwan i joen wanples blong lesin long wan tok we i stanap long Baebol. Tok ya i blong 30 minit, mo i soemaot olsem wanem Baebol i stret long laef blong yumi mo long taem ya we yumi stap laef long hem. Yumi evriwan i save ridim ol vas long Baebol blong yumi. Taem tok ya i finis, yumi mekem Stadi Blong “Wajtaoa” blong wan aoa. Evriwan oli save givim ansa long ol kwestin we oli stap long stadi ya. Stadi ya i givhan long yumi blong yumi folem ol tok blong Baebol long laef blong yumi. I gat bitim 100,000 kongregesen long wol, mo olgeta evriwan oli stadi long sem save nomo.
Yumi kamgud moa long fasin blong tij. Long medel blong wik, i gat wan miting bakegen we i gat tri haf blong hem. Fashaf, hemia Baebol Stadi Blong Kongregesen we i blong 30 minit. Long stadi ya, i gat ol kwestin mo ansa we oli givhan long yumi, blong yumi kasem save moa long ol tingting blong God long Baebol mo long ol profet tok. Namba tu haf, hemia Skul Blong Trenem Yumi Blong Tij we i blong 30 minit. Long stat blong hem, yumi tokbaot wan haf blong Baebol we olgeta evriwan long kongregesen oli ridim finis long ol dei bifo. Biaen, olgeta we oli putum nem blong olgeta long skul ya oli mekem ol sot tok. Wan brata we i givim advaes i talem smol toktok blong givhan long olgeta blong oli kam gud moa taem oli rid mo oli toktok. (1 Timoti 4:13) Namba tri haf, hemia Miting Blong Kingdom Wok we i blong 30 minit. Sam brata oli givim tok, mo sam narafala oli kam antap long stej nao oli soemaot olsem wanem blong storian long ol man long wok blong prij. Samtaem ol brata oli singaot samfala oli kam antap long stej nao oli askem kwestin long olgeta. Ol samting ya i givhan long yumi blong yumi tijim ol narafala long Baebol.
Taem yu yu kam long miting, bambae yu sapraes long nambawan tijing we yu kasem long Baebol.—Aesea 54:13.
▪ ?Bambae yu harem wanem long ol miting?
▪ ?Weswan long ol miting ya we yu yu wantem kam long hem?
[Bokis/Tok blong pija long pej 10]
TRAEM SAVE MOA
I gud yu ridim sam long ol save we bambae yumi tokbaot long ol miting long ol wik we oli kam. Nao yu makem sam samting we bambae yu lanem long miting, we yu save folem long laef blong yu.
[Tok blong pija long pej 10]
Niusilan
[Tok blong pija long pej 10]
Japan
[Tok blong pija long pej 10]
Uganda
[Tok blong pija long pej 10]
Lituenia
^ ***lv pej 155 Ol Lafet We God i No Glad Long Olgeta***
‘YU WE YU LAEKEM JEOVA, YU NO MAS LAEKEM NATING OL RABIS FASIN’
21 Long sam kantri, ol man oli mekem sam spesel lafet evri yia. Maet ol lafet ya oli blong leftemap fasin blong man i slip wetem man mo woman i slip wetem woman, mo maet oli mekem ol krangke danis. Ol lafet olsem oli soemaot ol fasin blong wol nomo we oli stap kam moa nogud oltaem, mo we Bigfala Babilon i sapotem olgeta long open ples no long fasin haed. ?Yu ting se i stret we ‘wan man we i laekem Jeova’ i go long wan lafet olsem no i stanap blong lukluk lafet ya? Sipos hem i mekem olsem, hem i no stap soemaot se hem i agensem ol rabis fasin. (Ol Sam 1:1, 2; 97:10, NW) I moagud we hem i folem fasin blong man we i raetem prea blong hem long Ol Sam, i se: “Plis, yu blokem ae blong mi, blong mi no stap lukluk ol samting we oli nating nomo.”—Ol Sam 119:37, NW.
22 Long dei we ol man blong wol oli mekem ol lafet ya, wan Kristin bambae i lukaot gud long fasin blong hem, blong i no givim tingting long ol narafala se hem tu i stap joen long lafet ya. Pol i raetem se: “Long olgeta samting we yufala i kakae, mo we yufala i dring, mo long olgeta fasin blong yufala, oltaem yufala i mas leftemap nem blong God.” (1 Korin 10:31; lukluk bokis long pej 158-159, “Mekem Ol Desisen We Oli Waes.”) Be sipos i klia se wan kastom no lafet i no joen wetem bilif blong ol giaman skul, mo i no wan lafet blong politik no wan lafet blong leftemap kantri, mo i no agensem ol tingting blong God long Baebol, ale wanwan Kristin oli save mekem prapa desisen blong olgeta se bambae oli joen long hem no nogat. Be oli mas tingbaot filing blong ol narafala tu, oli no mas mekem narafala i foldaon.
^ ***sn singsing 94 Yu Stap Glad Long Ol Presen Blong God***
Singsing 94
Yu Stap Glad Long Ol Presen Blong God
(Jemes 1:17)
1. Ol sam·ting we i gud tu·mas,
Ol nam·ba·wan pre·sen,
Ol sam·ting we i im·po·ten,
O·li kam·aot long God.
Fa·sin blong hem i no je·nis,
Bae i no le·go yu.
Je·o·va i stap luk·aot long yu,
I gi·vim laef mo laet.
2. I no·gud yu wa·ri tu·mas
Long ol sam·ting blong laef.
Ol·taem God i gi·vim ka·kae
Long ol pi·jin long skae.
Yu no mas wes·tem taem blong yu
Long ol sam·ting na·ting.
Laef i no fas·fas taem yu stap glad
long ol pre·sen blong God.
3. Man i ting·hae long ol sam·ting
We o·li blong na·ting.
Be yu mas me·kem ol sam·ting
We bae i stap ol·we.
Si·pos yu rij long fes blong God,
Bae hem i se·vem yu.
Yu stap glad long sam·ting we yu gat,
Nao ae blong yu i gud.
(Sam narafala vas: Jer. 45:5; Mat. 6:25-34; 1 Tim. 6:8; Hib. 13:5.)
^ ***sn singsing 68 Prea Blong Man We i Gat Tingting Daon***
Singsing 68
Prea Blong Man We i Gat Tingting Daon
(Ol Sam 4:1)
1. Je·o·va God, mi as·kem yu
blong ha·rem prea blong mi.
Mi ka·sem kil we i big·wan, ol sam·ting i he·vi.
Mi mi no glad, ting·ting i fol·daon,
mi slak tu·mas from.
O God blong mi, plis kea long mi,
mi wan·tem we yu glad.
(Singsing Bakegen)
2. Taem mi mi slak, Bae·bol i me·kem
mi mi ha·rem gud,
I ta·lem·aot ol fi·ling we mi no naf blong ta·lem.
Plis yu hal·pem mi blong gat bi·lif
we hem i gi·vim.
Mi sa·ve se lav blong yu i hae moa
long hat blong mi.
(SINGSING BAKEGEN)
Plis yu me·kem mi sta·nap strong.
Taem mi no strong, yu gi·vim hop.
Mi tra·bol gud, O Je·o·va,
Plis yu gi·vim pa·oa long mi.
(Sam narafala vas: Sam 42:6; 119:28; 2 Kor. 4:16; 1 Jon 3:20.)
^ ***sn singsing 49 Jeova i Sefples Blong Yumi***
Singsing 49
Jeova i Sefples Blong Yumi
(Ol Sam 91)
1. Je·o·va i wan sef·ples,
Yu·mi bi·lif long hem.
Yu·mi haed klo·sap long hem,
Yu·mi stap wet long hem.
Hem i gat big·fa·la pa·oa,
Mo yu·mi sa·ve tras·tem hem.
Je·o·va i wan sef·ples,
Ol stret man o·li haed long hem.
2. Tao·sen man bae i fol·daon
Klo·sap no·mo long yu.
Bae yu stap sef gud we·tem
Ol man we i stap tru.
Yu no sa·ve sek·sek ol·sem
We yu fraet blong ka·sem tra·bol.
Bam·bae yu luk·luk no·mo,
Wing blong God bae i blo·kem yu.
3. Bam·bae God i blo·kem yu,
Yu no fol·daon long trap.
Bae yu no sa·ve sek·sek,
Yu no sa·ve fol·daon.
Bae yu no fraet long wan lae·on,
Bae yu yu pu·rum·but long snek.
Je·o·va i wan sef·ples,
Hem i luk·aot gud long yu·mi.
(Sam narafala vas: Sam 97:10; 121:3, 5; Aes. 52:12.)
^ ***my stori 31 Moses Mo Eron i Go Luk Fero*** >>
Stori 31
Moses Mo Eron i Go Luk Fero
TAEM Moses i gobak long Ijip, hem i tokbaot ol merikel ya long brata blong hem Eron. Mo taem Moses mo Eron tufala i soem ol merikel ya long ol man Isrel, ol man ya oli bilif we Jeova i stap wetem tufala.
Ale Moses mo Eron tufala i go luk Fero. Tufala i talem long hem se: ‘Jeova we i God blong ol man Isrel i talem se, “Yu mas letem ol man blong mi oli wokbaot tri dei, blong oli save go mekem wosip long mi long drae ples.” ’ Be Fero i ansa se: ‘Mi mi no bilif long Jeova ya. Mo bambae mi no letem ol man Isrel oli go.’
Fero i kros, from we ol man Isrel oli wantem spel smol blong go mekem wosip long Jeova. Ale, hem i fosem olgeta blong wok strong moa. Ol man Isrel oli talem se Moses nao i mekem we Fero i strong moa long olgeta. Samting ya i mekem Moses i harem nogud. Be Jeova i talem long hem blong no wari, i se: ‘Bambae mi mekem we Fero i letem ol man blong mi oli go.’
Moses mo Eron tufala i go luk Fero bakegen. Long taem ya, tufala i mekem wan merikel. Eron i sakem wokingstik blong hem i godaon long graon, mo wokingstik ya i jenis i kam wan bigfala snek. Be ol waes man blong Fero tu oli sakem wokingstik blong olgeta i godaon mo ol stik ya tu oli kam ol snek. !Be traem luk wanem i hapen! Snek blong Eron i stap solemdaon ol snek blong ol waes man. Nating se i olsem, Fero i strong yet, i no wantem letem ol man Isrel oli go.
Ale, Jeova i mekem se Fero i lanem wan bigfala lesen. ?Yu save olsem wanem hem i mekem olsemia? Hem i mekem 10 panis no 10 bigfala trabol, i kamaot long Ijip.
Afta we sam panis oli kamaot, Fero i singaot Moses i kam, nao i talem long hem se: ‘Yu mas stopem ol panis ya, nao bambae mi letem ol man Isrel oli go.’ Be taem ol panis ya oli stop, Fero i jenisim tingting blong hem bakegen. Hem i no moa letem ol man Isrel oli go. Be, afta long namba 10 panis, Fero i sanemaot ol man Isrel.
?Yu save talem ol 10 panis ya? Sipos yu tanem pej, bambae yu faenemaot olgeta ya.
Eksodas 4:27-31; 5:1-23; 6:1-13, 26-30; 7:1-13.
^ ***my stori 32 Ol 10 Panis*** <<
Stori 32
Ol 10 Panis
OL PIJA ya oli soem ol panis we Jeova i putum long Ijip. Long faswan pija, Eron i stap kilim Nael Reva wetem wokingstik blong hem. Taem hem i mekem olsem, wota blong reva i kam blad. Ol fis oli ded, mo reva i stap sting nomo.
Nekis samting, Jeova i mekem se ol frog oli kamkamaot long Nael Reva. Oli fulap we oli fulap—oli stap insaed long ol oven mo ol sospen blong mekem bred, mo long bed blong ol man—long evri ples. Taem ol frog ya oli ded, ol man Ijip oli sakem olgeta long ol bigbigfala hip, mo kantri ya i sting from ol frog ya.
Biaen, Eron i kilim graon wetem wokingstik blong hem, nao asis blong graon oli kam ol smosmol moskito. Oli flae olbaot mo oli kakae man. Hemia namba tri panis long kantri ya Ijip.
Ol narafala panis we oli kam biaen, oli kasem ol man Ijip nomo, be i no ol man Isrel. Namba fo panis, hemia ol bigbigfala flae we oli go insaed long olgeta haos blong ol man Ijip. Namba faef panis i spolem ol anamol. Plante buluk, sipsip mo nani blong ol man Ijip oli ded.
Nekis panis, Moses mo Eron tufala i tekem sam asis blong faea mo tufala i sakem oli go antap. Nao ol boela oli kamaot long ol man mo ol anamol. Hemia namba sikis panis.
Afta long samting ya, Moses i leftemap han blong hem i go antap, mo Jeova i mekem tanda i faerap, mo ol ston blong aes oli folfoldaon. Ol man Ijip oli neva luk ol ston blong aes we oli bigbigwan olsemia.
Namba eit panis, hemia ol lokis we oli kam fulap long evri ples. I no gat wan taem bifo no afta, we ol man oli luk fulap lokis olsem. Ol lokis ya oli kakae evri samting we i stap, afta we ol ston blong aes oli spolem ples.
Namba naen panis, hemia tudak. Blong tri dei, evri ples long kantri ya i tudak we i tudak. Be ol man Isrel oli gat laet long ples blong olgeta.
Laswan samting, God i talem long ol man blong hem blong sakem blad blong wan yangfala nani no wan yangfala sipsip i go long doa blong haos blong olgeta. Ale, enjel blong God we i pastru long Ijip bambae i luk blad ya, nao hem i no save kilim wan man long haos ya. Be long ol haos we i no gat blad long doa blong olgeta, enjel ya blong God i kilim i ded fasbon blong famle ya, mo blong ol anamol blong olgeta tu. Hemia namba 10 panis.
Afta long laswan panis ya, Fero i talem long ol man Isrel blong oli go. Ol man blong God oli rere finis, ale long naet ya nomo oli goaot long Ijip.
Eksodas japta 7 kasem 12.
^ ***jl pej 11 ?From Wanem Yumi Jenis Gud Blong Kam Long Miting?***
Haf 8
?From Wanem Yumi Jenis Gud Blong Kam Long Miting?
Yu traem lukluk ol pija ya. Ating yu luk se ol Witnes blong Jehova oli jenis gud taem oli kam long miting blong olgeta. ?From wanem?
Yumi ona gud long God. I tru se God i lukluk hat blong man, hem i no lukluk bodi. (1 Samuel 16:7) Be taem yumi joen wanples blong mekem wosip, yumi wantem soemaot se yumi ona gud long God mo yumi gat respek long ol brata mo sista blong yumi. Sipos yu mas go luk presiden blong kantri no king long ofis blong hem, ating bambae yu jenis gud. Long sem fasin, yumi mas jenis gud taem yumi kam long miting, from we samting ya i soemaot se yumi ona gud long Jehova we hem i “King blong ol man long olgeta kantri.” Mo yumi soemaot tu se yumi gat respek long ples we yumi go long hem blong mekem wosip.—Jenesis 18:25.
Yumi stap folem ol rul blong Baebol. Baebol i talem se ol man we “oli stap talem se oli lavem God” oli mas putum klos “we i stret nomo, i no blong pulum ae blong man.” (1 Timoti 2:9, 10) “Klos we i stret” i minim klos we i gud nomo, i no flas tumas, mo i no pulum ae, mo i no soemaot bodi, mo i no olbaot. Taem yumi folem ol rul ya, yumi save jusum yet plante defren stael we oli gud. Klos blong yumi i save “leftemap tok blong God ya we i sevem yumi,” mo i save ‘leftemap nem blong hem’ tu. I no nid blong yumi talem wan samting. (Taetas 2:10; 1 Pita 2:12) Sipos yumi jenis gud blong go long miting, yumi mekem se ol narafala man oli gat gudfala tingting long wosip we yumi mekem long Jehova.
Yu no mas ting se yu no save kam long ol miting from we klos blong yu i no naes. Yu save werem klos we i klin, mo i stret, mo i soemaot respek. I no nid blong werem klos we i sas mo i flas.
▪ ?From wanem i impoten blong jenis gud taem yumi mekem wosip long God?
▪ ?Wanem ol rul blong Baebol we yumi mas folem?
[Tok blong pija long pej 11]
Aesland
[Tok blong pija long pej 11]
Meksiko
[Tok blong pija long pej 11]
Gini-Bisau
[Tok blong pija long pej 11]
Filipin
^ ***lv ol pej 155-157 Ol Lafet We God i No Glad Long Olgeta***
GIVIM ONA LONG GOD TRU LONG OL TOKTOK MO WOK BLONG YUMI
23 Plante man oli ting se ol lafet ya oli janis nomo blong ol famle mo fren oli joen wanples. Taswe, maet wan man i kasem rong tingting long desisen blong yumi, taem yumi folem Baebol blong no go long lafet ya. Maet hem i ting se yumi no laekem famle mo ol fren blong yumi, mo yumi strong tumas. Sipos i olsem, yumi save eksplenem long hem long kaen fasin se ol Witnes blong Jeova oli tinghae long ol janis blong joen wanples wetem ol famle mo fren. (Ol Proveb 11:25; Prija 3:12, 13; 2 Korin 9:7) Yumi harem gud blong joen wanples wetem ol famle mo fren blong yumi long eni taem blong yia. Be from we yumi lavem God mo ol stret fasin blong hem, yumi no wantem we taem yumi joen wanples wetem famle, sam kastom we God i no glad long olgeta oli spolem hapi taem ya.—Lukluk bokis long pej 156, “Trufala Wosip i Givim Glad We i Bigwan Olgeta.”
24 Sam man oli askem kwestin long ol Witnes long saed blong ol lafet ya, nao ol Witnes oli yusum ol save long japta 16 blong buk ya ?Wanem Samting We Baebol I Rili Tijim? blong storian gud long olgeta. Yumi mas tingbaot oltaem se mak blong yumi i blong kasem hat blong man, i no blong winim wan rao. Taswe, yumi mas gat respek, kwaet fasin, mo “toktok gud long olgeta, long ol tok we olgeta oli save glad long hem.”—Kolosi 4:6.
25 From we yumi man blong Jeova, yumi gat save. Yumi save from wanem yumi bilif long sam fasin mo folem olgeta, mo from wanem yumi no folem sam narafala fasin. (Hibrus 5:14) Ale, ol papa mama, yufala i mas tijim ol pikinini blong yufala, blong oli yusum tingting blong olgeta blong skelem ol tok blong Baebol long saed blong ol lafet. Sipos yufala i mekem olsem, yufala i stap mekem bilif blong olgeta i strong. Nao bambae oli save givim ansa we i stanap long Baebol long ol man we oli askem kwestin long saed blong bilif blong olgeta. Mo tu, yufala i stap mekem olgeta oli bilif se Jeova i lavem olgeta.—Aesea 48:17, 18; 1 Pita 3:15.
26 Olgeta we oli wosipim God “long spirit mo trutok” oli no joen long ol lafet we oli agensem Baebol. Antap long hemia, oli traehad blong oli no mekem wan samting we i olsem fasin giaman mo stil. Tede plante man oli ting se yumi no save win mo kasem wan gudfala samting long laef, sipos yumi no giaman mo stil. Be bambae yumi luk long nekiswan japta se ol fasin we God i glad long olgeta oli beswan fasin blong folem.
^ ***sn singsing 11 Yumi Mekem Hat Blong Jeova i Glad***
Singsing 11
Yumi Mekem Hat Blong Jeova i Glad
(Ol Proveb 27:11)
1. God, ful laef blong mi i blong yu,
Mi glad blong me·kem wok blong yu.
Ol·taem mi mi wan·tem stap waes,
Blong hat blong yu i ha·rem gud.
2. Long wol, slef blong yu i wok had,
Hem i ta·lem hae·nem blong yu.
Ol·taem hem i ti·jim gud mi
Blong mi mi me·kem wok blong yu.
3. Plis, yu gi·vim spi·rit blong yu,
Blong bae mi mi fas gud long yu,
Mo mi lef·tem·ap nem blong yu,
Blong hat blong yu i glad long mi.
(Sam narafala vas: Mat. 24:45-47, NW; Luk 11:13; 22:42.)
^ ***sn singsing 46 !Jeova God i King Blong Yumi!***
Singsing 46
!Jeova God i King Blong Yumi!
(Ol Sam 97:1)
1. Yu·mi pre·sem nem blong Je·o·va,
From we skae i soem·aot stret fa·sin blong hem.
Yu·mi sing·sing long God, ol sing blong pre·sem hem
Mo ting·baot big·fa·la wok blong hem.
(Singsing Bakegen)
2. Yu·mi ta·lem·aot hae·nem blong God.
Yu·mi ta·lem se hem i stap se·vem man.
Je·o·va nao i King. Yu·mi mas pre·sem hem.
Yu·mi bo·daon long fo·red blong hem.
(Singsing Bakegen)
3. Stret rul blong God i sta·nap fi·nis.
Hem i pu·tum·ap Pi·ki·ni·ni blong hem.
Bae ol god blong wol ya o·li mas sem big·wan,
From wo·sip i go long God no·mo.
(SINGSING BAKEGEN)
!He·ven hem i mas glad, Wol i mas ha·rem gud,
Je·o·va God i King blong yu·mi!
!He·ven hem i mas glad, Wol i mas ha·rem gud,
Je·o·va God i King blong yu·mi!
(Sam narafala vas: 1 Kron. 16:9; Sam 68:20; 97:6, 7.)
^ ***sn singsing 132 Wan Singsing Blong Presem God We i Win Long Faet***
Singsing 132
Wan Singsing Blong Presem God We i Win Long Faet
(Eksodas 15:1)
1. Yu·mi sing long God. Nem blong Je·o·va i go an·tap.
Hem i sa·kem ol man blong I·jip i go long si.
Yu·mi pre·sem hem. I no gat God ol·sem Je·o·va.
Nem blong hem Je·o·va, Hem nao i wi·nim ol faet.
(Singsing Bakegen)
2. Ol·ge·ta ne·son we o·li a·gens long Je·o·va
Bam·bae o·li mas lus ol·sem we Fe·ro i lus.
Yes, i no long·taem, bae o·li lus long A·ma·ge·don.
Man i mas sa·ve se Je·o·va i nem blong God.
(SINGSING BAKEGEN)
Je·o·va God, yu nao yu Hae God,
I stat bi·fo we bi·fo ol·ge·ta.
Bae yu spo·lem ol e·ne·mi blong yu
Mo yu lef·tem·ap nem blong yu.
(Sam narafala vas: Sam 2:2, 9; 92:8; Mal. 3:6; Rev. 16:16.)
^ ***my stori 33 Oli Krosem Red Si***
Stori 33
Oli Krosem Red Si
?YU LUK samting ya we i stap kamaot? Moses i stap stretem han mo wokingstik blong hem antap long Red Si. Ol man we oli stap sef wetem hem long narasaed blong solwota ya, hemia ol man Isrel. Be Fero mo olgeta ami blong hem oli stap draon long wota ya. I gud yumi luk olsem wanem samting ya i kamaot.
Olsem yumi lanem finis, God i mekem 10 panis i kamaot long Ijip. Biaen, Fero i talem long ol man Isrel blong go. Klosap 600,000 man Isrel oli goaot long Ijip, wetem ol woman mo ol pikinini blong olgeta. Mo plante narafala man we oli bilif long Jeova, olgeta tu oli folem ol man Isrel oli goaot. Oli karem ol sipsip, ol nani mo ol buluk blong olgeta oli go wetem olgeta.
Bifo we ol man Isrel oli lego Ijip, oli askem ol man Ijip blong givim klos mo sam samting we oli wokem long gol mo silva long olgeta. Ol man Ijip oli fraet tumas from laswan panis we i bin kasem olgeta. Ale oli givim olgeta samting we ol man Isrel oli askem.
Sam dei biaen, ol man Isrel oli kasem Red Si. Oli spel smol long saed blong solwota ya. Be naoia, Fero mo ol man blong hem oli stat harem nogud from we oli bin sanemaot ol man Isrel. Oli stap talem se: ‘!Mifala i letem ol slef blong mifala oli go fri!’
Taswe Fero i jenisim tingting blong hem wan moa taem bakegen. Hem i hareap blong rerem ol kat blong faet blong hem wetem ol ami blong hem. Ale, oli tekem 600 kat blong faet mo ol narafala kat blong Ijip tu, nao oli go blong lukaotem ol man Isrel.
Taem ol man Isrel oli luk we Fero mo ol ami blong hem oli wantem kasem olgeta bakegen, oli fraet tumas. I no gat rod nating blong oli ronwe. Long wan saed blong olgeta, i gat Red Si i stap, mo long narasaed, ol man Ijip oli stap kam. Be Jeova i putum wan klaod long medel blong ol man blong hem mo ol man Ijip. Taswe ol man Ijip oli no save luk ol man Isrel blong kilim olgeta.
Nao Jeova i talem long Moses blong leftemap wokingstik blong hem antap long Red Si. Taem Moses i mekem olsem, Jeova i mekem win i blu i kam long is. Nao solwota i seraot long tu haf, we tufala i stanap olsem tu stonwol.
Ale ol man Isrel oli wokbaot long drae graon nomo oli gokros long medel blong tufala wota ya. Plante aoa i pas, nao ol milian man Isrel ya wetem olgeta anamol blong olgeta oli kasem narasaed blong solwota ya. Naoia, ol man Ijip oli save luk ol man Isrel bakegen. !Hemia ol slef blong olgeta we oli stap ronwe! Ale, oli no wet, oli resis i go biaen long olgeta, blong pastru long medel blong tufala solwota ya.
Be, God i mekem se ol wil blong ol kat blong olgeta oli kamaot. Ol man Ijip oli fraet tumas, oli talem se: ‘!Hemia Jeova! Hem i stap faet long saed blong ol man Isrel. !Yumi ronwe!’ Be oli let tumas.
Nao Jeova i talem long Moses blong leftemap wokingstik blong hem antap long Red Si bakegen, olsem yu luk long pija ya. Taem Moses i mekem olsem, solwota i kam fulap long ples blong hem bakegen, i kavremap ol man Ijip i draonem olgeta mo ol kat blong olgeta. Olgeta ami ya blong Ijip oli stap traem blong gokros biaen long ol man Isrel. !Be i no gat wan long olgeta we i laef i stap, olgeta evriwan ya oli ded!
!Ol man blong God oli glad tumas we Hem i sevem olgeta! Oli singsing blong talem tangkiu long Jeova, oli se: ‘Jeova i win gud long faet ya, nao nem blong hem i go antap. Hem i sakem ol man mo ol hos blong olgeta oli go draon long solwota.’ Meriam we i sista blong Moses i tekem tamborin blong hem, mo ol narafala woman oli biaen long hem wetem ol tamborin blong olgeta. Oli danis from we oli glad mo oli singsing olsem ol man se: ‘Jeova i win gud long faet ya, nao nem blong hem i go antap. Hem i sakem ol man mo ol hos blong olgeta oli go draon long solwota.’
Eksodas japta 12 kasem 15.
^ ***jl pej 12 ?Yu Mas Mekem Wanem Blong Rerem Ol Miting?***
Haf 9
?Yu Mas Mekem Wanem Blong Rerem Ol Miting?
Sipos ol Witnes blong Jehova oli stadi Baebol wetem yu, ating yu stap traehad blong rerem stadi blong yu. I gud yu rerem ol miting tu. Be yu mas gat wan gudfala program.
Yu jusum wan stret taem mo ples blong stadi. ?Wetaem tingting blong yu i klia moa? Maet long eli moning bifo we yu statem wok blong yu. Maet long naet afta we ol pikinini oli slip. Maet yu no save stadi longtaem, be yu mas makemaot taem blong stadi, mo yu no mas letem wan samting i blokem yu. I gud yu faenem wan ples we i kwaet, mo yu ofem radio, mo tivi, mo mobaelfon. Bifo we yu stadi yu mas prea. Hemia i save mekem se yu no moa wari long ol samting we i kamaot long dei, be yu putum olgeta tingting blong yu i stap long Tok blong God.—Filipae 4:6, 7.
Yu makem ol ansa mo yu rere blong ansa. Fastaem, yu traem kasem bigfala tingting long samting we yu ridim. Yu lukluk nem blong japta no haf ya we yu stadi long hem, mo yu tingbaot olsem wanem ol bigfala poen oli joen wetem nem ya. Yu lukluk ol pija mo ol kwestin blong tingting bak we oli mekem ol bigfala poen oli kamaot klia. Nao yu ridim evri haf mo yu lukaot ansa blong kwestin blong ol haf ya. Yu ridim olgeta vas, mo yu tingbaot ol vas ya se oli joen olsem wanem wetem ol save we yu stap rerem. (Ol Wok 17:11) Taem yu faenem ansa, yu putum laen aninit long ol wod we oli save givim bigfala tingting long yu. Nao taem yu stap long miting, yu save leftemap han blong yu mo yu givim wan sot ansa long prapa toktok blong yu.
I gud yu rerem ol save we bambae yumi tokbaot long miting evri wik. Sipos yu mekem olsem, bambae yu lanem plante niufala samting. Bambae yu yu olsem wan man we i stap hivimap plante gudgudfala samting long haos blong hem.—Matiu 13:51, 52.
▪ ?Wanem program we yu save folem blong rerem ol save blong miting?
▪ ?Yu mekem olsem wanem blong rerem wan ansa?
[Bokis/Tok blong pija long pej 12]
TRAEM SAVE MOA
Yu save folem rod we yumi tokbaot blong rerem Stadi Blong Wajtaoa mo Baebol Stadi Blong Kongregesen. Tija blong yu i save givhan long yu blong yu rerem wan ansa blong nekis miting.
[Tok blong pija long pej 12]
Kambodia
[Tok blong pija long pej 12]
[Tok blong pija long pej 12]
Yukren
^ ***lv pej 158 Ol Lafet We God i No Glad Long Olgeta***
[Bokis blong pija long pej 158, 159]
MEKEM OL DESISEN WE OLI WAES
Sam samtaem i save gat wan samting i hapen we i traem lav blong yumi long Jeova, mo i soemaot sipos yumi kasem save gud long ol tingting blong God long Baebol, no nogat. Wan samting we i save hapen, hemia: Maet wan man we i no bilif i singaot woman blong hem we i wan trufala Kristin, blong tufala i go kakae wetem sam famle blong hem long wan dei we ol man blong wol oli mekem lafet long hem. Maet tingting blong sam Kristin we oli fesem desisen ya, i letem olgeta blong oli go, be tingting blong sam narafala Kristin i blokem olgeta. Sipos wan Kristin i mekem desisen blong go, ol fasin blong hem oli mas soemaot klia se hem i no stap joen long lafet ya, be hem i stap harem gud nomo long kampani blong ol famle.
I waes we Kristin woman ya i toktok gud fastaem long man blong hem, blong eksplenem sam samting we maet oli save mekem man ya i sem, hemia sipos famle blong hem i mekem sam samting long lafet ya we woman i no save joen long hem. Taem hasban we i no bilif i harem ol tok ya blong woman blong hem, maet hem i ting se i moagud we tufala i go luk ol famle blong hem long wan narafala dei.—1 Pita 3:15.
?Olsem wanem sipos hasban i lesin long ol toktok blong Kristin waef blong hem, be hem i wantem yet we woman blong hem i go wetem hem? Maet woman i tingbaot we hasban i hed blong famle, mo wan wok blong hed i blong givim kakae long woman blong hem. (Kolosi 3:18) Long dei ya, maet kakae we hem i givim i stap long haos blong famle blong hem. Mo tu, sipos Kristin woman i go wetem hasban blong hem, maet hem i gat janis blong givim wan gudfala witnes long famle. Kakae ya i no kam wan samting we i doti from we oli tekem long wan dei we i wan lafet blong ol man blong wol. (1 Korin 8:8) Kristin woman i save tingbaot lafet ya olsem wan kakae nomo, mo bambae hem i no talem ol spesel tok we ol man oli talem blong makem dei ya, bambae hem i no singsing wetem olgeta mo leftemap glas i go antap, mo ol narafala samting olsem.
Be Kristin woman i mas tingbaot wan narafala samting tu. ?Sipos hem i joen long wan kakae olsem, ol narafala Kristin bambae oli tingting olsem wanem? Hem i mas tingbaot se maet tingting blong sam narafala i trabol, sipos oli harem se hem i go luk ol famle we oli no stap long trutok long dei blong lafet blong wol.—1 Korin 8:9; 10:23, 24.
^ ***sn singsing 93 ‘Yu Letem Laet Blong Yu i Saenaot’***
Singsing 93
‘Yu Letem Laet Blong Yu i Saenaot’
(Matiu 5:16)
1. Ji·sas i ta·lem se:
Laet i mas saen·aot,
Ol·sem san i gi·rap
Long ol·ge·ta man.
Ol waes tok blong Bae·bol
I saen ol·sem laet.
Mo yu me·kem laet i saen
Long wok blong yu tu.
2. Man i kasem laet from
Ol tok blong King·dom.
Nao man ya we i krae
Hem i ha·rem gud.
Taem yu fo·lem Bae·bol,
Laet i li·dim yu.
Taem yu tok·tok gud long man,
Laet ya i saen moa.
3. Ol gud wok blong yu tu
O·li mas saen·aot,
Blong bam·bae man i glad
Blong le·sin long yu.
Taem yu me·kem i stret,
Laet i stap saen·aot,
Mo ol·taem bae God i glad
Long ol wok blong yu.
(Sam narafala vas: Sam 119:130; Mat. 5:14, 15, 45; Kol. 4:6.)
^ ***sn singsing 84 “Mi Mi Wantem”***
Singsing 84
“Mi Mi Wantem”
(Luk 5:13)
1. Tru, Ji·sas i la·vem yu·mi,
Hem i aot long he·ven i kam.
Hem i laef ol·sem man, i ti·jim tru·tok,
Hem i tok·baot tru·tok ol·taem.
Ji·sas i kaen gud long ol man,
Hem i te·kem·aot sik blong ol.
Hem i me·kem gud ol wok blong hem, mo
Hem i ta·lem se: “Mi wan·tem.”
2. Tru, God i gi·vim long yu·mi
Slef we i stret mo waes long wol.
Yu·mi ha·rem gud blong wok we·tem slef ya
Blong hal·pem man we i tra·bol.
Taem yu·mi la·vem man tu·mas,
Hem i luk·sa·ve sam·ting ya.
Si·pos man i se: ‘Yu hal·pem mi, plis,’
Yu·mi ta·lem se: “Mi wan·tem.”
(Sam narafala vas: Jon 18:37; Efes. 3:19; Fil. 2:7.)
^ ***sn singsing 31 !Yumi Ol Witnes Blong Jeova!***
Singsing 31
!Yumi Ol Witnes Blong Jeova!
(Aesea 43:10-12)
1. Man i ka·tem wud no ston,
Blong wo·kem sam gia·man god.
O·li no gat sa·ve
Long tru·fa·la God.
Pa·oa blong Hem i big·wan,
Ol gia·man god i no gat.
O·li no sa·ve ta·lem fiu·ja,
O·li no gat wit·nes blong ol.
(Singsing Bakegen)
2. Yu·mi ting·hae long wok ya
Blong ta·lem·aot Je·o·va.
Yu·mi ta·lem long man
Gud nius blong King·dom.
Bae o·li la·nem tru·tok
We i me·kem o·li fri.
Bam·bae bi·lif blong ol i kam strong
Nao o·li sing blong pre·sem God.
(Singsing Bakegen)
3. Yu·mi wok had blong go prij,
Mo lef·tem·ap nem blong God,
Gi·vim wo·ning long man
We i dao·nem God.
God bam·bae hem i so·re
Long ol man we i je·nis.
Yu·mi gi·vim wit·nes, yu·mi glad,
Yu·mi ting·ting blong ka·sem laef.
(SINGSING BAKEGEN)
God blong yu·mi i tok tru.
Tok blong hem i mas kam·tru.
Yu·mi ol Wit·nes blong Je·o·va,
Yu·mi no fraet blong tok·tok.
(Sam narafala vas: Aes. 37:19; 55:11; Esik. 3:19.)
^ ***my stori 35 Jeova i Givim Ol Loa Blong Hem*** >>
Stori 35
Jeova i Givim Ol Loa Blong Hem
KLOSAP tu manis afta we ol man Isrel oli aot long Ijip, oli kasem Hil ya Sinae, we narafala nem blong hem Horeb. Hemia ples ya we Jeova i bin toktok long Moses bifo, taem faea i laet long wan smol tri be i no kakae ol lif blong hem. Ale, ol man Isrel oli stanemap ol haos tapolen blong olgeta long ples ya blong oli stap smoltaem.
Nao Moses i klaem i go antap long hil ya, mo ol man Isrel oli wet long hem daon. Antap long hil ya, Jeova i talem long Moses se, Hem i wantem we ol man Isrel oli obei long hem mo oli kam ol spesel man blong Hem. Taem Moses i kamdaon bakegen, hem i talemaot ol tok blong Jeova long ol man Isrel. Mo ol man Isrel oli talem se bambae oli obei long Jeova, from we oli wantem kam ol man blong hem.
Nao Jeova i mekem wan samting we i narakaen. Hem i mekem we smok i kamkamaot long hil ya, mo bigfala tanda i faerap. Hem i toktok i kam long ol man tu, i se: ‘Mi mi Jeova, God blong yufala we i lidim yufala i kamaot long Ijip.’ Nao hem i givim loa ya long olgeta se: ‘Yufala i no mas wosipim narafala god, yufala i mas wosipim mi nomo.’
God i givim naen narafala komanmen no loa long ol man Isrel. Oli fraet tumas, oli talem long Moses se: ‘I moagud we yu nomo yu toktok long mifala. Mifala i fraet tumas taem God i toktok long mifala, mifala i fraet se bambae mifala i ded.’
Biaen, Jeova i talem long Moses se: ‘Yu kam antap long hil ya, klosap long mi. Bambae mi givim tu flat ston long yu, mo ol loa we mi wantem ol man Isrel oli folem, bambae mi raetem long tufala ston ya.’ Taswe Moses i klaem i go antap long hil ya bakegen. Hem i spenem 40 dei mo 40 naet antap.
God i gat plante, plante loa blong givim long ol man blong hem. Moses i raetemdaon ol loa ya. Mo tu, God i givim tufala flat ston ya long Moses. Long tufala ya, God hem wan i raetem ol 10 loa ya we hem i bin talem long olgeta. Oli kolem olgeta se Tenkomanmen.
Ol Tenkomanmen ya oli impoten. Be ol narafala loa we God i givim long ol man Isrel, olgeta tu oli impoten. Wan long ol loa ya, hemia: ‘Yufala i mas lavem Jeova, God blong yufala, wetem olgeta hat blong yufala, olgeta tingting blong yufala, olgeta laef blong yufala mo olgeta paoa blong yufala.’ Wan narafala loa, hemia: ‘Yufala i mas lavem ol man we oli stap raonabaot long yufala, yufala i mas mekem i gud long olgeta, olsem we yufala i stap mekem i gud long yufala nomo.’ Pikinini blong God, Jisas Kraes, i talem se tufala loa ya oli hae moa long olgeta narafala loa we Jeova i givim long ol man blong hem, Isrel. Biaen, bambae yumi lanem plante samting long saed blong Pikinini blong God mo ol tijing blong hem.
Eksodas 19:1-25; 20:1-21; 24:12-18; 31:18; Dutronome 6:4-6; Levitikas 19:18; Matiu 22:36-40.
^ ***my stori 36 Buluk We Oli Wokem Long Gol*** <<
Stori 36
Buluk We Oli Wokem Long Gol
?OL MAN Isrel oli stap mekem wanem naoia? !Yu luk! !Oli stap bodaon long wan buluk! ?From wanem oli mekem olsem?
Moses i stap longtaem tumas antap long hil, ale ol man Isrel oli stat taltalem se: ‘Yumi no save wanem i hapen long Moses. I gud yumi mekem wan god we i save lidim yumi i aot long ples ya.’
Eron we i brata blong Moses, i talem se: ‘Ale, yufala i go tekem ol iaring blong ol woman blong yufala, mo yufala i karem olgeta oli kam long mi.’ Ol man Isrel oli mekem olsem, nao Eron i kukum ol iaring ya blong mekem gol blong olgeta i ronaot. Nao hem i wokem pija blong wan buluk long gol ya. Ol man oli talem se: ‘!Hemia nao God blong yumi, we i lidim yumi i aot long Ijip!’ Ale oli mekem wan bigfala lafet, mo oli bodaon long buluk ya.
Taem Jeova i luk samting ya, hem i kros tumas. Nao hem i talem long Moses se: ‘Yu godaon bakegen kwiktaem. Ol man Isrel oli stap mekem samting we i nogud tumas. Oli fogetem loa blong mi mo oli stap bodaon long wan buluk we oli wokem long gol.’
Moses i hareap blong kamdaon long hil ya. ?Taem hem i kam klosap long ol man, hem i luk wanem? !Oli stap singsing mo danis raon long buluk ya we oli wokem long gol! Moses i kros we i kros, ale hem i sakem tufala flat ston ya we Jeova i raetem ol loa long tufala, oli godaon long graon, mo tufala i brobrok nogud. Nao hem i tekem buluk ya we oli wokem long gol, mo hem i bonem long faea gogo gol i ronaot. Nao hem i graenem gol ya i kam paoda.
Samting ya we ol man Isrel oli mekem i nogud tumas. Taswe, Moses i talem long sam man blong oli holem naef blong faet blong olgeta, mo hem i givim oda long olgeta se: ‘Ol nogud man we oli wosipim buluk ya oli mas ded.’ !Ale, oli kilim 3,000 man i ded! Samting ya i soem se yumi mas lukaotgud blong wosipim Jeova nomo, i no ol giaman god.
Eksodas 32:1-35.
^ ***jl pej 13 ?Famle Wosip i Wan Taem Blong Mekem Wanem?***
Haf 10
?Famle Wosip i Wan Taem Blong Mekem Wanem?
Stat long taem bifo, Jehova i wantem we olgeta long famle oli joen wanples blong mekem ol samting. Olsemia, oli fren gud wetem Hem, mo oli fren gud insaed long famle. (Dutronome 6:6, 7) From samting ya, ol famle we oli Witnes blong Jehova oli makemaot wan stret taem evri wik blong mekem Famle Wosip. Oli tokbaot ol save blong God we oli nidim long laef blong olgeta, mo oli mekem long wan fasin we evriwan oli glad blong storian. Nating se yu stap yu wan, yu save yusum taem blong Famle Wosip blong stadi long wan samting long Baebol, we bambae i pulum yu yu kam klosap moa long God.
Wan taem blong fren moa wetem Jehova. “Yufala i mas stap klosap long God, nao hem bambae i kam stap klosap long yufala.” (Jemes 4:8) Taem yumi ridim Baebol yumi save Jehova moa, from we yumi ridim stori blong ol fasin mo ol wok blong hem. I gud ol famle oli ridim Baebol long bigfala voes blong statem Famle Wosip evri wik. Maet oli folem program blong ridim Baebol long Skul Blong Trenem Yumi Blong Tij. Evriwan long famle oli save ridim wan smol haf. Biaen, oli tokbaot samting we oli lanem.
Wan taem blong fren moa insaed long famle. Taem famle i joen wanples blong stadi Baebol, man mo woman tufala i fren moa, mo papa mama tufala i fren moa wetem ol pikinini tu. Famle Wosip i mas wan taem we i spesel long evriwan long famle, mo i mas wan taem blong glad mo pis. Taem papa mama tufala i jusum ol samting blong tokbaot wetem pikinini, tufala i mas tingbaot se ol pikinini oli smol no oli bigwan. Maet tufala i jusum sam save long Wajtaoa no Wekap! Oli save tokbaot wan trabol we ol pikinini oli fesem long skul, mo rod blong winim trabol ya. Maet oli sing long ol singsing blong miting. Afta we oli mekem Famle Wosip, oli save dring ti mo kakae smol.
Taem ya we famle i joen wanples evri wik blong mekem wosip, hem i spesel, from we bambae i givhan long famle blong i laekem tumas Tok blong God. Sipos yufala i traehad, bambae Jehova i blesem yufala.—Ol Sam 1:1-3.
▪ ?Blong wanem yumi mas makemaot wan naet evri wik blong mekem Famle Wosip?
▪ ?Papa mama i save mekem wanem blong evriwan oli harem gud long Famle Wosip?
[Bokis/Tok blong pija long pej 13]
TRAEM SAVE MOA
I gud yu askem long samfala long kongregesen se oli mekem wanem long taem blong Famle Wosip. Mo tu, taem yu go long miting, yu save go long ples blong ol buk, mo yu lukaot wan buk we i stret blong tijim pikinini blong yu.
[Tok blong pija long pej 13]
Saot Koria
[Tok blong pija long pej 13]
Brasil
[Tok blong pija long pej 13]
Ostrelia
[Tok blong pija long pej 13]
Gini
^ ***lv pej 159 Ol Lafet We God i No Glad Long Olgeta***
Mo tu, ating ol famle blong man ya bambae oli save fosem Kristin woman ya gogo hem i foldaon i mekem wan samting we i agensem Baebol. !Sipos oli mekem hem i sem, filing ya i save pulum hem blong mekem samting we i no stret! From samting ya, hem i mas tingting gud fastaem. Hem i mas tingbaot evri samting long saed blong lafet ya, mo hem i no mas mekem samting we bambae i stikim tingting blong hem, we hem i trenem finis long ol Kristin fasin.—Ol Wok 24:16.
?Bambae Mi Tekem Mane We Masta i Givim Olsem Presen Long En blong Yia?
Long taem blong Krismas no long en blong yia, maet masta blong wan Kristin i wantem givim sam mane antap long pei blong hem, olsem wan presen nomo. ?I stret we Kristin ya i tekem mane ya? Maet i stret. Maet masta i no tingbaot nating se sipos Kristin ya i tekem mane ya, hem i stap mekem lafet blong Krismas. Maet masta i wantem nomo blong serem smol mane we kampani blong hem i winim. Sipos no, maet hem i givim mane ya blong talem tangkiu long ol wokman blong hem from gudfala wok we oli mekem long yia, mo blong pulum olgeta blong wokgud nekis yia. Maet masta i givim presen ya long olgeta wokman blong hem evriwan, ol Jiu, ol Muslim, mo ol narafala, nating se oli mekem lafet blong Krismas, no nogat. Taswe, manis we masta i givim mane ya, mo nem blong lafet we ol man oli mekem long manis ya, i no mekem se wan Witnes blong Jeova i no save akseptem mane ya.
Maet wan man we i wok wetem wan Witnes no wan famle blong wan Witnes i wantem givim presen long hem from wan holide we i wan lafet blong jos. Be hemia i no min se man ya i ting se Witnes i holem bilif blong jos ya. Maet hem i talem se: “Mi save se yu yu no joen long lafet ya, be nating, mi wantem givim wan presen long yu nomo.” Sipos tingting blong Kristin ya i no stikim hem from, maet hem i tekem presen ya mo i talem tangkiu we i no tokbaot lafet ya nating. (Ol Wok 23:1) Maet long wan taem we i moa stret mo i no mekem man ya i sem, Kristin ya i save eksplenem tingting blong hem long kaen fasin.
?Be olsem wanem sipos i klia se man we i givim presen ya i wantem soemaot nomo se Kristin ya i no stap stanap strong long bilif blong hem, mo se bambae hem i lego bilif ya sipos i kasem mane no i winim wan narafala samting? Sipos i olsem, i moagud we Kristin ya i no tekem presen ya. Oltaem yumi mas strong blong givim ona mo wosip i go long Jeova God nomo.—Matiu 4:8-10.
[Futnot]
^ ***sn singsing 108 Yumi Presem Jeova From Kingdom Blong Hem***
Singsing 108
Yumi Presem Jeova From Kingdom Blong Hem
(Revelesen 21:2)
1. Je·o·va i pu·tum·ap Kraes
Blong rul long ol·ge·ta man.
Hem i rul long fa·sin we i stret,
Blong ting·ting blong God i kam·tru.
(Singsing Bakegen)
2. God i ju·sum·aot ol·ge·ta
We o·li bra·ta blong Kraes.
Bam·bae o·li go rul long King·dom
Nao wol bae i kam Pa·ra·daes.
(SINGSING BAKEGEN)
Yu·mi pre·sem God from Me·sae·a.
Yes, yu·mi lef·tem·ap Ji·sas.
Yu·mi ol sip·sip, yu·mi fo·lem hem,
mo yu·mi o·bei long hem.
Yu·mi pre·sem God from Me·sae·a,
King ya we i stap long he·ven.
God i gi·vim wok mo pa·oa long hem
blong lef·tem·ap nem blong God.
(Sam narafala vas: Prov. 29:4; Aes. 66:7, 8; Jon 10:4; Rev. 5:9, 10.)
^ ***sn singsing 4 Yumi Mas Gat Gudnem Long Fes Blong God***
Singsing 4
Yumi Mas Gat Gudnem Long Fes Blong God
(Prija 7:1)
1. Long laef blong yu·mi, Yu·mi mas gat gud·nem,
Mo long e·vri dei, O·bei long loa blong God.
Si·pos long fes blong God, Yu·mi me·kem i stret,
Bae yu·mi me·kem Se hem i glad.
2. Si·pos yu·mi traem Me·kem ol man i glad,
Gat hae·nem long wol, I blong na·ting no·mo.
Taem yu·mi fren blong wol, Blong lef·tem·ap yu·mi,
Je·o·va i no Ble·sem yu·mi.
3. Yu·mi wan·tem se Nem blong yu·mi i stap
Long ting·ting blong God Mo buk blong hem ol·we.
Yu·mi di·pen long hem Mo lef·tem·ap tru·tok
Blong ho·lem gud·nem Go ka·sem en.
(Sam narafala vas: Jen. 11:4; Prov. 22:1; Mal. 3:16; Rev. 20:15.)
^ ***sn singsing 131 Jeova i Lukaot Gud Long Yumi***
Singsing 131
Jeova i Lukaot Gud Long Yumi
(2 Samuel 22:1-8)
1. Je·o·va God, yu pru·vum fi·nis se yu laef.
Skae, graon mo sol·wo·ta i soem·aot wok blong yu.
I no gat wan god we i sa·ve me·kem ol·sem yu.
Man no·gud bae i lus.
(Singsing Bakegen)
2. Taem ded i kam klo·sap long mi, mi krae, mi se:
“Plis, yu gi·vim pa·oa blong mi no sa·ve fraet.”
Long haos blong yu, yu ha·rem krae ya blong mi:
“Je·o·va, Plis yu yu se·vem mi.”
(Singsing Bakegen)
3. Long he·ven, bae yu sing·aot strong ol·sem tan·da.
Bae e·ne·mi i fraet, mo man blong yu i glad.
Yu gat ol·ge·ta pa·oa blong se·vem man.
E·vri·wan Bae o·li luk·sa·ve.
(SINGSING BAKEGEN)
Je·o·va i luk·aot gud long ol stret man.
Bae yu·mi luk we hem i wan strong Ples blong Haed.
Yu·mi no fraet, yu·mi gat bi·lif, yu·mi ta·lem
Ol big·fa·la wok blong Je·o·va, mo nem blong hem.
(Sam narafala vas: Sam 18:1, 2; 144:1, 2.)
^ ***my stori 37 Haos Tapolen i Ples Blong Mekem Wosip*** >>
Stori 37
Haos Tapolen i Ples Blong Mekem Wosip
?YU YU save wanem haos ya? Hemia wan spesel haos tapolen, wan ples blong mekem wosip long Jeova. Narafala nem blong hem se, tabenakel. Wan yia afta we ol man Isrel oli kamaot long Ijip, oli finisim wok blong stanemap haos tapolen ya. ?Yu save hu i gat tingting ya blong wokem haos ya?
Hemia tingting blong Jeova. Taem Moses i stap antap long Hil ya Sinae, Jeova i talem plan blong haos tapolen ya long hem. Hem i talem se oli mas wokem haos ya long wan fasin we i isi blong tekemaot mo karem i go long narafala ples, nao oli save stanemap bakegen long ol defdefren ples we oli go long hem. Ale, taem ol man Isrel oli wokbaot olbaot long drae ples, oli karem haos tapolen ya i go wetem olgeta.
Long smol rum long en blong haos tapolen ya, yu save luk wan bokis. Nem blong bokis ya se, bokis blong kontrak. Long tufala en blong lid blong bokis ya, oli wokem tu enjel, hemia ol jerubim, long gol. Moses i brekem tufala flat ston we God i raetem ol Tenkomanmen long tufala, ale God i wokem tu narafala bakegen. Nao oli putum tufala ston ya insaed long bokis blong kontrak. Oli putum wan botel blong mana insaed long hem tu. ?Yu yu tingbaot yet wanem samting ya mana?
Nao Jeova i jusumaot Eron we i brata blong Moses, blong i kam hae pris. Hem i lidim ol man Isrel long saed blong wosip long Jeova. Mo ol boe blong hem oli pris tu.
Traem luk long bigfala rum blong haos tapolen ya. Rum ya i bigfala moa, i dabolem faswan rum. ?Yu luk wan smol samting we smok i stap kamaot long hem? Hemia olta blong bonem insens long hem. Insens i olsem senta we smel blong hem i gud tumas. Mo tu, i gat wan samting blong putum laet i stanap long hem, we i gat seven han blong hem. Mo namba tri samting long rum ya, hemia wan tebol. Oli putum 12 bred i stap long tebol ya.
Long yad blong haos tapolen ya, i gat wan bigfala besin we i fulap long wota. Ol pris oli yusum wota ya blong swim long hem. I gat wan bigfala olta tu long yad ya. Long ples ya, oli bonem ol anamol we oli kilim finis, blong givim i go long Jeova olsem presen. Haos tapolen ya i stap stret long medel blong ol haos blong ol man Isrel, hemia i min se oli stanemap ol haos tapolen blong olgeta raon long hem.
Eksodas 25:8-40; 26:1-37; 27:1-8; 28:1; 30:1-10, 17-21; 34:1, 2; Hibrus 9:1-5.
^ ***my stori 38 Ol 12 Spae*** <<
Stori 38
Ol 12 Spae
LONG pija ya, yu save luk tu man we tufala i stap karem ol frut. Ol grep ya oli bigwan we i bigwan. Oli hevi tumas, mekem se tufala man ya oli yusum stik blong karem wan bandel grep. Traem lukluk ol fig mo grenadin. ?Ol gudfala frut ya oli kam weples? Oli kam long kantri blong Kenan. Traem tingbaot: Ebraham, Aesak mo Jekob, trifala oli stap long Kenan bifo. Be from we kakae i sot long ples ya, Jekob i tekem famle blong hem i go stap long Ijip. Naoia, klosap 216 yia i pas finis, ale Moses i lidim ol man Isrel oli kambak long Kenan. Oli wokbaot long drae ples gogo oli kasem wan ples we nem blong hem Kades.
I gat plante nogud man oli stap long kantri blong Kenan. Taswe Moses i sanem 12 spae fastaem, blong oli lukluksave ples ya. Hem i talem long olgeta se: ‘Traem faenemaot hamas man oli stap long ples ya, mo oli strong olsem wanem. Traem luksave sipos graon i gud. Mo yufala i mas karem sam frut i kambak.’
Taem ol spae oli kambak long Kades, oli talem long Moses se: ‘Kantri ya i gud tumas.’ Mo blong pruvum tok blong olgeta, oli soem sam frut long Moses. Be 10 long ol spae ya oli talem se: ‘Ol man we oli stap long ples ya oli bigbigfala man mo oli strong tumas. Bambae oli kilim yumi i ded sipos yumi traem tekem kantri ya.’
Taem ol man Isrel oli harem samting ya, oli fraet. Oli stap taltalem se: ‘I moagud we yumi ded long Ijip, no long drae ples ya. Sipos yumi go mekem faet long olgeta, bambae oli kilim yumi i ded, mo bambae oli tekem ol woman mo ol pikinini blong yumi. !Yumi mas jusum wan narafala lida blong tekem ples blong Moses! !Yumi mas gobak long Ijip!’
Be i gat tu spae we tufala i trastem Jeova, mo tufala i traem blong mekem tingting blong ol man Isrel i stap kwaet. Nem blong tufala ya, Josua mo Keleb. Tufala i talem se: ‘Yufala i no fraet. Jeova i stap wetem yumi. Bambae i isi nomo blong tekem kantri ya i blong yumi.’ Be ol man Isrel oli no lesin. Oli wantem kilim Josua mo Keleb i ded.
Samting ya i mekem Jeova i kros tumas, mo hem i talem long Moses se: ‘Olgeta man we oli gat 20 yia i go antap, bambae oli no go long kantri blong Kenan. Oli luk finis ol merikel we mi mi mekem long Ijip mo long drae ples, be oli no trastem mi yet. Taswe, bambae oli wokbaot 40 yia long drae ples ya, go kasem we laswan blong olgeta ya i ded. Long olgeta ya, Josua mo Keleb nomo bambae oli go long kantri blong Kenan.’
Namba 13:1-33; 14:1-38.
^ ***jl pej 14 ?Ol Asembli Oli Givhan Long Yumi Olsem Wanem?***
Haf 11
?Ol Asembli Oli Givhan Long Yumi Olsem Wanem?
Ol man long ol pija ya oli glad tumas. ?Oli glad from wanem? From we oli stap long wan asembli blong ol Witnes blong Jehova. God i talem long ol man blong hem bifo se oli mas mekem asembli tri taem long wan yia. Olsem olgeta ya, yumi tu yumi glad blong joen wanples long ol bigfala grup. (Dutronome 16:16) Evri yia, yumi mekem trifala asembli ya: asembli blong wan dei, mo asembli blong tu dei, mo asembli blong tri dei. ?Ol asembli ya oli givhan long yumi olsem wanem?
Oli givim janis long yumi blong fren gud wetem ol Kristin brata sista. Ol man Isrel bifo oli glad tumas blong presem Jehova ‘long fes blong olgeta man blong hem.’ Yumi tu yumi glad tumas blong mekem wosip long hem long ol asembli. (Ol Sam 26:12; 111:1) Long ol asembli ya, yumi gat janis blong joen wetem ol Witnes blong ol narafala ples. Yumi evriwan i karem smol kakae blong yumi i kam, nao long medel dei, taem yumi kakae wanples wetem samfala, yumi save fren gud. (Ol Wok 2:42) Yumi luk wetem prapa ae blong yumi se ol brata mo sista ya oli lavlavem olgeta, mo from samting ya oli joen gud olsem wan famle nomo long fulwol.—1 Pita 2:17.
Oli givhan long yumi blong yumi gohed gud long wok blong God. Ol man Isrel oli “haremsave ol tok” blong Baebol we ol pris oli eksplenem, nao oli glad tumas. (Nehemaea 8:8, 12) Yumi tu yumi glad long ol save blong Baebol we yumi kasem long ol asembli. Oltaem ol tok blong asembli oli stanap long wan bigfala tingting long Baebol. Samtaem wan brata i mekem tok, no maet plante brata oli mekem defdefren haf blong wan tok. Samfala oli aktem sam samting we i bin hapen long wok blong prij no long laef blong olgeta. Taem yumi harem ol stori blong olgeta we oli winim plante trabol long laef blong olgeta, samting ya i leftemap tingting blong yumi. I gat wan haf blong asembli blong tri dei, we samfala oli jenis long ol klos blong bifo blong aktem wan stori blong Baebol. Hemia i mekem se ol samting ya we i hapen long taem bifo i kam klia moa long tingting blong yumi, mo yumi lanem samting we yumi save folem long laef blong yumi. Long evri asembli, olgeta we oli givim laef blong olgeta long Jehova oli baptaes.
▪ ?Ol asembli oli mekem yumi glad from wanem?
▪ ?Ol asembli oli givhan long yumi olsem wanem?
[Bokis/Tok blong pija long pej 14]
TRAEM SAVE MOA
Sipos yu yu wantem save gud ol Kristin brata sista, i gud yu kam long nekis asembli. Tija blong yu i save soem program blong las asembli, nao yu save luk ol samting we oli tokbaot long asembli ya. I gud yu makem long kalenda blong yu stret dei blong nekis asembli mo ples blong hem, nao yu traehad blong go long hem.
[Tok blong pija long pej 14]
Meksiko
[Tok blong pija long pej 14]
Jemani
[Tok blong pija long pej 14]
Botswana
[Tok blong pija long pej 14]
Nikaragwa
[Tok blong pija long pej 14]
Itali
^ ***lv pej 156 Ol Lafet We God i No Glad Long Olgeta***
[Bokis blong pija long pej 156]
TRUFALA WOSIP I GIVIM GLAD WE I BIGWAN OLGETA
Jeova i “stap harem gud oltaem,” mo hem i wantem we ol man blong hem tu oli harem gud. (1 Timoti 1:11) Yumi luksave samting ya long ol tok blong ol vas ya:
“Man we i stap givim ol samting long narafala man long gladhat blong hem, oltaem hem i gat plante samting. Man we i stap givhan long ol man, oltaem ol man oli stap givhan long hem.”—Ol Proveb 11:25.
“Olgeta we oli stap glad oltaem, i olsem we oli lafet olwe.”—Ol Proveb 15:15.
“Mi mi luksave se wan rod nomo i stap, we oltaem long laef ya blong yumi, yumi mas traehad blong stap long gudfala laef, mo blong mekem ol gudfala fasin. I gud yumi evriwan i gohed, yumi stap kakae, mo yumi stap dring, mo yumi stap glad long ol samting ya we yumi stap hadwok long hem, from we ol samting ya oli kam long God nomo.”—Prija 3:12, 13.
“Yufala evriwan we yufala i stap hadwok tumas, mo we yufala i stap karem ol hevi samting, yufala i kam long mi [Jisas], nao mi bambae mi tekemaot ol hevi samting ya, mi mekem we yufala i spel gud. . . . yok ya we mi bambae mi putum long yufala, wok blong hem i isi nomo, mo ol samting we bambae mi givim long yufala blong yufala i karem, oli no hevi.”—Matiu 11:28, 30.
“Bambae yufala i save trutok, mo trutok ya bambae i mekem yufala i fri man.”—Jon 8:32.
“Evri man oli mas givim sam samting, olsem we olgeta wanwan oli jusumaot. I nogud man i givim samting long sore nomo, no from we hem i harem olsem we olgeta oli fosem hem, from we God i lavem man we i save givim samting long gladhat blong hem.”—2 Korin 9:7.
‘Tabu spirit, hem i stap mekem we ol man oli stap lavem ol man, mo oli stap glad, mo oli gat pis, oli gat sore long man, mo we fasin blong olgeta i gud nomo.’—Galesia 5:22.
“Fasin blong man olsem [we i stap long delaet], i gat ol gudgudfala frut blong hem. Ol man olsem, oli stap mekem ol fasin we i gud, mo i stret, mo i tru.”—Efesas 5:8, 9.
^ ***sn singsing 24 !Yu Mas Tingting Long Praes Ya!***
Singsing 24
!Yu Mas Tingting Long Praes Ya!
(2 Korin 4:18)
1. Bae~ ol blaen·man o·li luk·luk,
So~ra we i fas i o·pen,
Drae~ples i gat ol naes fla·oa,
Mo fres wo·ta i ron long hem.
Man~ we i no sa·ve wok·baot,
Bae~ hem i wok·baot ba·ke·gen.
Bam~bae Hae God i ble·sem yu,
Si·pos yu ting·ting long praes ya.
2. Man~ we i no sa·ve tok·tok,
Bae~ hem i tok·tok ba·ke·gen,
Bae~ ol ol·fa·la i kam yang,
Mo graon i ka·rem plan·te frut.
Bae~ pi·ki·ni·ni i sing·sing,
Bae~ i gat pis, ol man i glad,
Ol~ ded·man i laef ba·ke·gen,
Si·pos yu ting·ting long praes ya.
3. Wael~ dog i stap we·tem sip·sip,
Tu~fa·la i no moa bad·fren.
Bam~bae wan yang boe i li·dim
Ol wael a·na·mol ya long pis.
Bae~ i no moa gat man i krae.
Bae~ ol tra·bol o·li fi·nis.
Bae~ yu yu luk ol wok blong God,
Si·pos yu ting·ting long praes ya.
(Sam narafala vas: Aes. 11:6-9; 35:5-7; Jon 11:24.)
^ ***sn singsing 83 Yumi Mas Bos Long Tingting Blong Yumi***
Singsing 83
Yumi Mas Bos Long Tingting Blong Yumi
(Rom 7:14-25)
1. Yu·mi stap la·vem Je·o·va tu·mas.
Be from sin, yu·mi mas blo·kem sam ting·ting.
Fa·sin blong wol i ka·rem tra·bol,
Ol wok blong spi·rit i ka·rem pis.
2. Se·tan e·vri dei i stap traem yu·mi,
Mo pa·oa blong sin tu i pu·lum yu·mi.
Pa·oa blong tru·tok i bi·tim sin.
God bae i me·kem we yu·mi win.
3. Ol tok blong yu·mi, ol wok blong yu·mi,
O·li mas lef·tem·ap ol·taem nem blong God.
Long e·vri wok we yu·mi me·kem
Yu·mi mas bos long ting·ting ol·taem.
(Sam narafala vas: 1 Kor. 9:25; Gal. 5:23; 2 Pita 1:6.)


c: text/html

text:
?Ol Witnes Blong Jehova Oli Kristin?
Yes. Mifala i Kristin from ol risen ya:
Mifala i traem folem gud ol tijing mo fasin blong Jisas Kraes.—1 Pita 2:21.
Mifala i bilif se Jisas hem i rod blong God i save sevem ol man, mo “
i no gat wan narafala man nating we i save sevem yumi, from we olbaot long wol ya, God i no givim nem blong wan narafala man nating long yumi, we hem i stap yusum blong sevem yumi.”—Ol Wok 4:12.
Taem wan man i kam wan Witnes blong Jehova, hem i baptaes long nem blong Jisas.—Matiu 28:18, 19.
Mifala i prea long nem blong Jisas.—Jon 15:16.
Mifala i bilif se Jisas i hed blong man. God i putumap hem i hae moa long ol man.—1 Korin 11:3.
Be long plante narafala fasin, mifala i defren long ol narafala skul we oli talem se oli Kristin. Mifala i bilif we Baebol i tijim se Jisas i Pikinini blong God, hem i no wan Triniti. (Mak 12:29) Mifala i no bilif se sol i save ded, mo i no gat wan vas blong Baebol we i talem se God bambae i bonem ol man nogud long wan faea blong oli harem nogud long hem blong olwe. Mifala i no bilif se ol man oli mas singaot olgeta we oli gat wok long jos long sam spesel nem, blong leftemap olgeta.—Prija 9:5; Esikel 18:4; Matiu 23:8-10.

robotstxt: allowed

filter: keep


text:
Sapta 2
1-2 Ol birua i bin bagarapim ol Israel na kisim olgeta gutpela samting bilong ol i go, tasol nau Bikpela i laik mekim biknem bilong Israel i kamap gen, olsem bipo.
Ninive i bagarap
Ol Ninive, ol birua i pait long yupela nau. Man bilong bagarapim yupela i kam pinis. Putim ol soldia bilong was long banis bilong taun. Was gut long ol rot. Yupela i mas sanap strong na redi long pait. 3 Ol birua i karim ol retpela hap plang, na ol i putim retpela bilas bilong pait na ol i kam bilong pait long yupela. Ol i ran i kam bilong pait na ol karis bilong ol i lait olsem paia, na ol longpela spia ol i bin wokim long diwai pain, ol i singsing nabaut. 4 Ol karis bilong ol i spit nogut long ol rot i kam long taun, na ol i ran i go i kam long ol ples bung. Ol i lait olsem bombom, na ol i sut i go nabaut olsem klaut i lait. 5 Ol ofisa i givim tok pinis long ol soldia, na ol i go hariap na ol ston i sutim lek bilong ol. Ol i ran i go klostu long bikpela banis bilong taun na sanapim masin bilong brukim banis. 6 Masin i brukim dua i stap klostu long wara na dua i op. Olsem na olgeta manmeri i stap long haus bilong king ol i pret nogut tru. 7 Ol birua i mekim king bilong Asiria i sanap i stap. Na ol i rausim klos bilong kwin na karim em i go kalabus. Na ol wokmeri bilong en i bel nogut na i krai. Ol i sori tumas na paitim bros bilong ol.
8 Longpela taim tru taun Ninive i bin i stap isi olsem bikpela hul wara. Tasol nau ol manmeri bilong en i ranawe i go ausait long taun, olsem bikpela wara i ran i go taim banis bilong wara i bruk. Sampela bilong ol i singaut strong olsem, “Sanap. Sanap. No ken ranawe.” Tasol i no gat wanpela i sanap na i go bek. Nogat. Olgeta i ranawe tasol.
9 Ol birua i tokim ol wanlain bilong ol olsem, “Goan, kisim olgeta silva na olgeta gol. Ol planti naispela samting i pulap long taun bilong ol.”
10 Ninive i bagarap tru, na i stap olsem hip pipia nating. Ol manmeri i lusim taun na i ranawe nabaut. Ol i pret nogut, na hanlek bilong ol i guria. Strong bilong ol i pinis olgeta, na ai bilong ol i wait nogut tru. 11-12 Pastaim dispela biktaun i strong tru olsem haus bilong ol laion, tasol nau nogat. Bipo Ninive i olsem ples ol yangpela laion i save kaikai long en, na ol laion man na laion meri wantaim ol pikinini bilong ol i save hait long en na ol birua i no inap bagarapim ol. Laion i save kilim abus, na brukim liklik liklik bilong meri na ol pikinini bilong en i ken kaikai. Na em i save pulapim abus long haus. Tasol nau haus bilong en i stap we? Em i bagarap pinis.
13 Bikpela I Gat Olgeta Strong i tokim ol Ninive olsem, “Mi yet mi birua bilong yupela. Bai mi kukim olgeta karis bilong yupela. Na ol soldia bilong yupela bai i dai long pait. Na bai mi kisim bek olgeta samting bilong ol arapela pipel em yupela i bin kisim. Bai ol manmeri bilong ol arapela kantri i no inap harim tok bilong ol man yupela i salim i go bilong bringim tok long ol.”


text:
FRAN PES STORI | DAI BILONG JISAS I HELPIM YUMI
Yu Ting i Mas i Gat Man Bilong Kisim Bek Yumi?
“Mipela ol manmeri i save stap sotpela taim tasol long graun, na stat long taim mama i karim mipela, ol kain kain trabel i save kamap long mipela. Mipela i olsem ol plaua i kamap long moningtaim na long apinun ol i drai pinis. Na tu mipela i olsem tewel san i mekim i kamap, na i save pinis kwik taim klaut i karamapim lait bilong san.”—Jop 14:1, 2.
Kirap long bipo yet, ol man i laik bai helt bilong ol i gutpela na ol i laik i stap yangpela inap oltaim. Tasol yumi save olsem yumi olgeta bai dai. Maski Jop i mekim tok i stap antap winim 3 tausen yia i go pinis, ol man long nau i gat wankain tingting.
Olgeta man long graun i gat laik long i stap oltaim. Baibel i tok God i putim laik bilong i stap oltaim long bel bilong yumi, na tu, yumi laik kisim save long ol samting bai kamap bihain. (Saveman 3:11) Tasol yu ting God i gat pasin laikim bai putim dispela laik long bel bilong yumi sapos em i no tingting long inapim dispela laik? Nogat tru. Baibel i tok dai i olsem birua na God i tok promis long “em bai pinisim olgeta.”—1 Korin 15:26.
Tru tumas, dai i olsem wanpela birua i save painim olgeta man. Tingim, taim hevi i laik kamap, yumi save mekim ol samting bilong abrusim dispela hevi. Na tu, taim yumi sik, yumi save mekim ol samting bilong kamap orait. Olsem tasol yumi mekim olgeta samting yumi inap mekim bilong i stap laip.
Yu ting i stret long bilip olsem dai em dispela birua bilong bipo yet bai pinis olgeta? Tru tumas, yumi ken bilip tru olsem dispela samting bai kamap. God Jehova em Krieta bilong yumi i wokim yumi bilong i stap oltaim, na i no bilong stap sotpela taim tasol na i dai. Dispela laik bilong God long ol man bai kamap tru, long wanem, Em i save truim ol tok promis bilong em.—Aisaia 55:11.
Olsem wanem God bai pinisim dai? Kirap long bipo yet, ol man i traim kain kain rot long pinisim dai, tasol ol i no inap mekim olsem. Ol saientis i wokim ol sut marasin bilong daunim sik, na tu, ol i mekim planti wok painimaut long ol samting i gat laip. Em tru olsem ol dispela wok bilong saiens i helpim ol man long i stap laip longpela taim winim ol man i stap laip inap 100 handret yia i go pinis. Maski i olsem dai i save painim olgeta man. Olsem Baibel i tok, olgeta man bai “kamap olsem graun gen.”—Saveman 3:20.
Maski ol man i laik i stap laip oltaim, ol i no inap long mekim olsem. Tasol yumi amamas long save olsem long rot bilong Jisas Krais, God Jehova i stretim rot bilong kisim bek yumi long dai.


text:
Stadi bilong pasin bilong ol tokples
Lingwistikis i save i lukluk long tokples long manmeri. Nem lingwistikis ikam long Tok Inglis linguistics, i min save long tokples (lingua-).
Contents
Dichotomies na tokples[senisim | edit source]
Save long tokples em i gat tripela axis.
- Synchronic vs Diachronic: Synchronic em i save i lukluk tokples long wanpela taim; Diachronic em i save i lukluk tokples long longpela histori.
- Theoretical vs Applied: Theoretical em i save i lukluk tokples long describing wan wan tokples na theory long yunivesal aspekt long tokples; Applied em i save long applying theory long narapela save.
- Contextual vs Autonomous: Contextual em i save i lukluk olsem wanem tokples interact long graum; Autonomous em i save i lukluk tokples long em yet.
Theoretical lingwistikis[senisim | edit source]
- Ponetikit: save long ol saun bilong tokples (olsem a, e, p...)
- Ponoloji: save long dispela sauni kamapim wanem insait long het na insait long maus (olsem f i senis inap i kamap p),
- Mopoloji: save long senis bilong ol vokabelari, o liklik tok (olsem kain i senis inap i kamap kainkain),
- Sintaktik: save long vokabelari i bung inap i kamapim sentens,
- Semantiks: save long mining bilong tok (wod),
- Pramatiks: save long pasin bilong yusim tok namel long narapela manmeri i save wankain tok.
Diachronic lingwistikis[senisim | edit source]
Bikpela interes bilong theoretical lingwistikis em i wantaim i lukluk tokples long wanpela taim. Diachronic lingwistikis em i lukluk hau sampela tokples i kamap difren long bipo. Historikal lingwistikis i wanpela kain long diachronic lingwistikis em i lukluk histori bilong wanpela o mo tokples.
Save long lingwistikis i bin statim wantaim diachronic lingwistikis, tasol nau planti yunivesiti long Amerika tisim mo theoretical lingwistikis. Bihain Ferdinand de Saussure na Noam Chomsky, ol manmeri bilong lingwistikis i bin dilim theoretical mo long diachronic.
Applied lingwistikis[senisim | edit source]
Contextual lingwistikis[senisim | edit source]
Lukim tu[senisim | edit source]
(Dispela pes Stadi bilong pasin bilong ol tokples em i liklik tumas. Yu inap raitim moa sapos yu laik halivim Wikipedia. Hau?)


text:
Wik
A wik is seven ol de in konekting oda. Te a yuseli ol fifti-tu (52) wik in a yia.
In dispela Tok Inglis, dispela ol de bilong a wik a nemd apta dispela ol got in Nos maitoloji ikisep Sarere, wis is nemd apta a Romen got.
Sarere na Sande a kold dispela 'wiken'.
Ol ata websait[senisim | edit source]
- The Mysterious 7-Day Cycle (history with Christian editorial)
- The Week (part of Claus Tøndering's Calendar FAQ)
(Dispela pes Wik em i liklik tumas. Yu inap raitim moa sapos yu laik halivim Wikipedia. Hau?)


text:
Sapta 4
Satan i traim Jisas
1
Long
dispela taim Holi Spirit i bringim Jisas i go long ples i no gat man, bai Satan i traim em. 2
Na
Jisas i no kisim kaikai inap 40 san na 40 nait. Na bihain em i hangre. 3
Na
man bilong traim i kam kamap long em, na i tokim em olsem, “Sapos i tru yu Pikinini Bilong God, orait yu tok na ol dispela ston i ken tanim na i kamap bret.” 4
Tasol
Jisas i bekim tok olsem, “Buk bilong God i gat tok olsem, ‘Ol manmeri i no inap kisim laip long kaikai tasol. Nogat. Ol i mas bihainim olgeta tok bilong God tu na bai ol i kisim laip.’ ”
5
Em i tok olsem, na Satan i kisim em i go long Jerusalem, taun bilong God, na i putim em antap tru long tempel. 6
Na
Satan i tokim em olsem, “Sapos i tru yu Pikinini Bilong God, orait yu kalap i go daun. Long wanem, buk bilong God i gat tok olsem, ‘Em bai i tokim ol ensel bilong en long ol i mas was long yu.’ Na ‘Ol bai i karim yu long han bilong ol, nogut wanpela ston i sutim lek bilong yu.’ ” 7
Tasol
Jisas i tokim em, “Buk bilong God i tok moa olsem, ‘Yu no ken traim strong bilong God, Bikpela bilong yu.’ ”
8
Satan i kisim Jisas gen na i go long wanpela maunten i antap moa. Na Satan i soim em olgeta strongpela kantri bilong dispela graun wantaim ol gutpela samting bilong ol. 9
Na
em i tokim Jisas olsem, “Sapos yu brukim skru na lotu long mi, orait bai mi givim yu dispela olgeta samting.” 10
Na
Jisas i tokim em, “Satan, yu klia. Buk bilong God i tok, ‘Yu mas aninit long God, Bikpela bilong yu. Na yu mas lotu long em wanpela tasol.’ ”
11
Olsem
na Satan i lusim em. Na ol ensel i kam na i helpim Jisas.
Jisas i statim wok long Galili
12
Taim
Jisas i harim tok olsem, ol i putim Jon pinis long kalabus, orait em i go long distrik Galili. 13
Na
em i lusim taun Nasaret na i go sindaun long taun Kaperneam. Kaperneam em i stap arere long raunwara Galili, long graun bilong ol lain Sebulun na Naptali.* 14
Long dispela pasin Jisas inapim wanpela tok God i bin mekim long maus bilong profet Aisaia olsem, 15
“Ol
manmeri bilong graun bilong Sebulun na graun bilong Naptali, em graun i stap klostu long bikrot i go long solwara na graun i stap long hapsait bilong wara Jordan, em graun bilong distrik Galili, dispela distrik i gat planti manmeri bilong ol arapela kantri tu i stap long en, 16
ol
dispela manmeri i bin sindaun long bikpela tudak, ol i lukim pinis bikpela lait. Ol manmeri i bin stap long ples tudak, lait i kamap pinis long ol.”
Jisas i autim gutnius bilong kingdom bilong God
na em i mekim orait ol manmeri i gat sik
(Sapta 4.17—9.34)
Jisas i singautim 4-pela man na ol i bihainim em
17
Long
dispela taim Jisas i stat long autim tok long ol manmeri. Em i tok olsem, “Yupela i mas tanim bel, long wanem, kingdom bilong heven em i kam klostu pinis.”
18
Jisas i wokabaut arere long raunwara Galili, na em i lukim tupela brata, em Saimon, ol i kolim Pita, na brata bilong en Andru. Tupela i wok long tromoi umben long raunwara. Tupela i save wok bisnis long kisim pis. 19
Orait
Jisas i tokim tupela olsem, “Yutupela kam bihainim mi, na bai mi lainim yutupela long pasin bilong kisim ol manmeri.” 20
Na
kwiktaim tupela i lusim umben na i go bihainim em.
21 Jisas i wokabaut i go moa, na em i lukim arapela tupela brata, em Jems, pikinini bilong Sebedi, wantaim brata bilong en Jon. Tupela i stap long bot wantaim papa bilong tupela, Sebedi. Ol umben bilong ol i bruk, na ol i wok long stretim. Orait Jisas i singautim tupela. 22 Na kwiktaim tupela i lusim bot na i lusim papa bilong tupela, na tupela i go bihainim Jisas.
Jisas i autim tok na i mekim orait planti manmeri
23
Jisas
i go raun long olgeta hap bilong distrik Galili. Em i save go insait long ol haus lotu bilong ol na skulim ol manmeri. Em i autim gutnius bilong kingdom bilong God, na em i mekim orait olgeta sik na olgeta samting i bagarapim bodi bilong ol manmeri. 24
Ol
i stori long em long olgeta hap bilong provins Siria.†
Olsem na ol manmeri i bringim olgeta man ol kain kain sik i bagarapim ol na ol i karim pen nogut, na ol man i gat spirit nogut, na ol man i gat dispela kain sik i save mekim ol i pundaun na guria nogut, na ol man bun bilong ol i dai olgeta. Na Jisas i mekim ol i kamap orait. 25
Na
planti bikpela lain manmeri bilong Galili na bilong hap bilong distrik Dekapolis, na bilong Jerusalem na Judia na bilong graun i stap long hapsait bilong wara Jordan, ol i save bihainim em i go.


text:
Sapta 31
Hesekia i stretim ol wok bilong haus bilong Bikpela
1 Bihain long ol bikpela de bilong lotu i pinis, orait olgeta manmeri i bin kam bung long Jerusalem, ol i go nabaut long ol taun bilong Juda na ol i brukim ol pos ston i gat piksa bilong ol giaman god na ol i katim ol pos diwai i gat piksa bilong god meri Asera na ol i bagarapim ol alta na ol ples bilong lotu long ol giaman god. Na tu ol i go raun long graun bilong lain Juda na lain Benjamin na lain Manase na lain Efraim na ol i bagarapim olgeta samting bilong ol giaman god, na ol i no larim wanpela samting i stap. Na bihain ol i go bek long ples bilong ol.
2
King Hesekia i tilim ol pris na Livai long ol wan wan lain na i tokim ol long ol i mas mekim olkain wok olsem ol pris na Livai i bin mekim bipo. Ol i gat wok olsem. Ol i mas mekim ol ofa bilong paia i kukim olgeta na ol ofa bilong kamap wanbel wantaim God. Na ol i mas givim tenkyu long Bikpela na litimapim nem bilong en na mekim olgeta wok bilong haus bilong Bikpela. 3
Na
king i tok long ol pris i ken kisim ol abus long banis bilong em yet na mekim ol ofa bilong paia i kukim olgeta long olgeta moning na apinun na long ol de Sabat na long ol bikpela de bilong nupela mun na long ol arapela bikpela de bilong lotu, olsem lo bilong Bikpela i tok.
4
Na
king i tokim ol manmeri bilong Jerusalem long ol i mas bringim ol kaikai samting i kam long ol pris na Livai, olsem lo i tok. Ol manmeri i mas mekim olsem, bai ol pris na Livai i ken mekim gut wok bilong ol, olsem lo bilong Bikpela i tok. 5
Dispela tok bilong king i go long olgeta hap bilong kantri, na kwiktaim ol manmeri i kisim planti nambawan gutpela wit tru na planti wain na wel bilong oliv na hani na ol arapela kain kaikai ol i bin kisim long gaden, na ol i bringim i kam long ol pris na Livai. Na tu ol i tilim olgeta kaikai samting bilong ol long 10-pela hap, na givim wanpela hap long ol pris na Livai. 6
Na olgeta manmeri i stap long ol taun bilong Juda, ol i bringim wanpela bilong olgeta 10-pela bulmakau na sipsip bilong ol. Na tu ol i tilim ol samting bilong ol long 10-pela hap na makim wanpela hap bilong God, Bikpela bilong ol,*
na ol i bringim ol dispela samting i kam na hipim long planti hip.
7
Ol manmeri i wok long bringim ol dispela samting i kam, stat long namba 3 mun na i go inap long namba 7 mun. 8
Bihain Hesekia wantaim ol hetman i go lukim ol dispela samting ol manmeri i bin bringim i kam, na ol i litimapim nem bilong Bikpela na amamas long ol manmeri bilong Israel. 9
Na king i askim ol pris na Livai, “Olsem wanem na yupela i gat planti hip kaikai olsem.” 10
Na
hetpris Asaria, em man bilong lain Sadok, i bekim tok long king olsem, “Bikpela i bin mekim gut tru long ol manmeri bilong en, na ol i bringim planti kaikai i kam long haus bilong Bikpela. Mipela i bin kaikai planti tru bilong ol dispela kaikai, tasol mipela i no inap pinisim. Olsem na nau dispela ol planti hip kaikai i stap yet.”
11
Orait na king i tok na ol wokman i redim sampela rum bilong ol haus i stap insait long banis bilong haus bilong Bikpela. 12
Na ol i kisim ol dispela kaikai na ol arapela samting ol manmeri i bin givim long Bikpela, na ol i putim insait long ol dispela rum. Na wanpela Livai, nem bilong en Konania, i bosim dispela wok, na brata bilong en, Simei, i stap namba 2 bilong en. 13
King Hesekia wantaim Asaria, hetman bilong haus bilong God, tupela i makim sampela moa Livai bilong helpim Konania na Simei. Nem bilong ol i olsem, Jehiel na Asasia na Nahat na Asahel na Jerimot na Josabat na Eliel na Ismakia na Mahat na Benaia. 14
Na i gat wanpela Livai i gat wok bilong lukautim dua bilong banis bilong haus bilong Bikpela long hap sankamap. Nem bilong dispela Livai, em Kore, pikinini bilong Imna. Orait ol i makim em long kisim ol ofa ol manmeri i givim long God long laik bilong ol, na tu long kisim ol arapela ofa ol manmeri i givim long Bikpela, na long kisim ol hap bilong ofa i tambu tru, na tilim long ol pris. 15
Na sampela Livai i mekim gutpela wok bilong helpim Kore long tilim kaikai long ol pris i stap long ol taun bilong ol pris. Nem bilong ol dispela Livai i olsem, Iden na Miniamin na Jesua na Semaia na Amaria na Sekania. Ol i tilim kaikai inapim olgeta lain pris, na olgeta pris i kisim kaikai, maski ol i yangpela yet o ol i lapun pinis. 16
Taim olgeta pikinini man bilong ol pris i kisim 3-pela krismas pinis, ol i save raitim nem bilong ol long lista bilong ol lain famili bilong ol pris. Na ol i save tilim kaikai long olgeta man i gat nem long dispela lista. Tasol sapos em i taim bilong wanpela lain pris i mas i go mekim wok long haus bilong Bikpela long Jerusalem na ol i go pinis, orait bai ol i no tilim kaikai long ol.† 17
Taim ol i raitim nem bilong ol pris, ol i save raitim nem bilong ol aninit long lista bilong ol wan wan famili bilong ol yet, bai ol i ken bung wantaim na mekim wok. Tasol taim ol i raitim nem bilong ol Livai i gat 20 krismas na i go antap, ol i save raitim nem bilong ol aninit long lista bilong wok ol i save mekim. 18
Na long dispela lista ol i save raitim nem bilong ol meri na pikinini bilong ol wantaim. Na ol dispela lain i gat wok bilong mekim ol yet i stap klin long ai bilong Bikpela oltaim.‡ 19
Sampela pris bilong lain bilong Aron i save stap long ol hap graun i stap klostu long ol taun bilong ol pris. Na i gat ol man long ol dispela taun i save tilim ol kaikai long ol dispela lain pris. Na tu ol i save tilim kaikai long ol Livai, nem bilong ol i stap long lista bilong ol Livai.
20 Hesekia i mekim ol gutpela wok long helpim ol lain pris na Livai long olgeta hap bilong Juda. Na em i save bihainim laik bilong God, Bikpela bilong en, na i mekim ol gutpela na stretpela pasin long ai bilong God. 21 Long olgeta wok King Hesekia i mekim long kirapim gen wok bilong haus bilong God na long bihainim gut ol lo na tok bilong God, Hesekia i strong tru long bihainim laik bilong God long tingting bilong en olgeta. Olsem na olgeta wok em i mekim i kamap gutpela tru.


text:
Jisas
Jisas i man i stap long kantri Juda (nau Israel) 2000 yia bipo. Nau ol i kolim olsem Jisas Krais(t) o Krais(t) tu.
Stori long Jisas i kam long baibel. Taim bilong laip bilong Jisas, no man o meri i bin raitim stori long en. Man o meri i raitim baibel ol i no bung Jisas. Olrait sampela man o meri ol i tok stori bilong baibel ol i tru, na sampela ol i tok ol i no tru. Sampela i tok sampela pat i tru na sampela pat i no tru.
Contents
Laip bilong Jisas[senisim | edit source]
Papamama bilong Jisas ol i bilong lotu bilong Juda, na Jisas i bilong lotu bilong Juda tu. Long dispela taim, man bilong Roma i bosim kantri bilong Juda.
Taim Jisas i gat 30 o 35 krismas em i save wokabaut long kantri bilong Juda na i save skulim pipel long lotuim Got na laikim narapela manmeri. Em i toktok olsem Got em i laikim manmeri, na manmeri i mas laikim Got na i mas laikim wanpela narapela.
Long baibel ol i tok olsem Jisas i save wokim gutpela masik olsem kamapim planti pis long baskit, tanim wara igo long wain, rausim sik long manmeri i gat sik lepa, mekim manmeri i dai pinis na ol i gat laip gen.
Olrait Jisas i kamap femas na em i go long Yerusalem. Tasol ol bos bilong Juda na ol gavman bilong Roma ol i fret Jisas i kamap bikpela bos bilong olgeta man o meri bilong dispela kantri. Olrait ol i nelim Jisas long kros na ol i letim hia inap taim long i dai pinis. Long dispela taim, dispela we long kilim man i dai pinis, gavman bilong Roma ol i yusim tumas.
Taim Jisas i dai pinis pren bilongen ol i planim long hul insait long ston. Tasol sampela de bihain bodi bilong Jisas i no stap long hul yet. Sampela i tingting Jisas i got laip gen na i save go long heven.
Lotu[senisim | edit source]
Man o meri husat i tingting Jisas i got laip gen ol i kolim Kristen. Kristen i tingting em i tru, olsem Jisas em Got i kam long graun.
Planti man o meri i no Kristen, tasol ol i tingting Jisas i bin toktok planti gutpela samting, na Jisas i bin skulim planti gutpela pasin.
Ol referens[senisim | edit source]
Lukim tu[senisim | edit source]


text:
Sapta 4
Yumi mas wanbel na amamas na kisim gutpela tingting
1
Olsem
na, ol brata bilong mi, yupela i mas sanap strong long Bikpela, olsem mi tok. Mi save givim bel bilong mi long yupela, na mi wari tru long yupela. Yupela i stap olsem gutpela prais mi bin wok strong long kisim, na mi save amamas moa yet long yupela.
2
Yuodia na Sintike, yutupela harim. Yutupela meri wantaim i bilong lain bilong Bikpela, olsem na yutupela i mas kamap wanbel. 3
Na
yu, wanwok tru bilong mi, mi tokim yu, yu mas helpim dispela tupela meri. Tupela i bin poroman gut wantaim mi long wok bilong autim gutnius. Na Klemen na ol arapela wanwok bilong mi, ol tu i bin wok wantaim mipela. Nem bilong olgeta dispela lain i stap long buk bilong laip.
4
Oltaim
yupela i mas amamas long Bikpela. Mi tok gen, yupela i mas amamas.
5
Yupela
i mas isi isi long olgeta man na larim ol i lukim dispela gutpela pasin bilong yupela. Tingim. Klostu nau Bikpela bai i kam. 6
Yupela
i no ken wari long wanpela samting. Nogat. Oltaim yupela i mas tokim God long olgeta hevi bilong yupela. Yupela i mas prea long God na tok tenkyu long em, na askim em long helpim yupela. 7
Bel
isi God i save givim yumi, em i gutpela samting tru, na yumi man i no inap tru long save long as bilong en. Orait God bai i mekim yupela i stap bel isi tru, na long dispela pasin yupela bai i pas gut wantaim Krais Jisas, na bel na tingting bilong yupela bai i stap gut tru.
8
Ol
brata, mi laik mekim wanpela tok moa. Oltaim yupela i mas tingting tasol long ol pasin i tru na ol pasin i gutpela long ol man i mekim na ol stretpela pasin na ol klinpela pasin na ol naispela samting na ol samting i gutpela tru na olgeta pasin i nambawan tru na olgeta pasin yumi save amamas tru long lukim ol man i mekim. 9
Olgeta
pasin mi bin skulim yupela long mekim na yupela i save gut long ol, na olgeta pasin yupela i bin harim mi i autim tok long ol na yupela i bin lukim mi i mekim, dispela olgeta pasin yupela i mas mekim oltaim. Na God, em i as bilong pasin bilong bel isi, em bai i stap wantaim yupela.
Pol i amamas long ol Filipai i bin salim ol presen i kam long em
10
Nau yupela i bin kirapim tingting gen long helpim mi, olsem na mi amamas tru long Bikpela. Tru, bipo yupela i bin tingting long mi, tasol yupela i no gat rot bilong helpim mi. 11
Mi
no sot long ol samting na mi mekim dispela tok. Nogat. Mi save pinis long pasin bilong i stap isi, maski wanem kain samting i kamap long mi. 12
Maski
mi stap rabis tru o mi gat planti samting, mi save stap isi tasol. Mi save pinis long pasin bilong i stap isi, maski mi gat planti kaikai o mi stap hangre, na maski mi gat planti samting o mi sot long ol samting. Olgeta kain samting i ken kamap long mi, na mi save stap isi yet na belgut tasol. 13
Krais
i save strongim mi, na long strong bilong em mi inap mekim olgeta samting.
14
Mi tok olsem mi amamas long pasin yupela i mekim bilong helpim mi, long wanem, yupela i bin ting long poromanim mi long taim mi karim hevi, na yupela i bin mekim dispela gutpela pasin. 15
Na
yupela manmeri bilong Filipai, yupela yet i save olsem, taim mi statim wok bilong autim gutnius, na mi lusim provins Masedonia, i no gat narapela sios i bin poroman wantaim mi long pasin bilong givim ol mani samting bilong helpim mi. Nogat. Yupela tasol i bin mekim olsem. 16
Taim
mi bin i stap long taun Tesalonaika, yupela i bin helpim mi planti taim liklik. 17
Yupela i no ken ting mi askim yupela long givim ol presen long mi. Nogat. Mi laik bai gutpela pasin bilong yupela i ken kamap moa yet, na bai God i ken mekim gut long yupela. 18
Tasol
sapos yupela i ting yupela i bin dinau long mi long wanpela samting, orait nau mi raitim dispela tok bilong tokaut klia olsem mi kisim pinis olgeta samting yupela i bin dinau long en. Ol samting yupela i salim i kam i winim mak bilong olgeta dinau. Na taim mi kisim ol dispela presen Epafroditus i bin karim i kam, mi pilim olsem mi pulap tru. Dispela presen bilong yupela em i olsem ofa i gat gutpela smel, em yupela i givim long God. God i save amamas tru long kisim dispela kain ofa. 19
God
bilong mi em i makim olgeta kain gutpela gutpela samting bilong yumi ol manmeri bilong Krais Jisas. Olsem na em bai inapim tru olgeta samting yupela i sot long en. 20
God
em i God na Papa bilong yumi, na yumi mas litimapim nem bilong em oltaim oltaim. I tru.
Pol i tok gude long ol Filipai
21
Mi tok gude long olgeta manmeri bilong Krais Jisas. Ol brata i stap wantaim mi, ol i tok gude long yupela. 22
Olgeta
manmeri bilong God ol i tok gude long yupela, na ol dispela lain i save mekim wok long haus bilong Sisar, ol i tok strong long mi mas givim gude long yupela.
23 Marimari bilong Bikpela Jisas Krais em i ken i stap wantaim spirit bilong yupela wan wan.